Žodį robotas sugalvojo visai ne mechanikas, o rašytojas. Daugelis rašytojų kūrė kūrinius, kuriuose herojai buvo ne vien tik žmonės, bet ir robotai. Skaitytojai dievino mokslinę fantastinę literatūrą, kurioje vaizdžiai buvo pasakojama apie tai, kokia gali būti ateitis. O ateityje buvo vaizduojama daugybė unikalių ir nežinomų technologijų, minimi robotizuoti humanoidai, gyvensiantys tarp žmonių. Po Antrojo Pasaulinio karo buvo pradėti gaminti pirmieji robotai - žaislai.
Edukacijos metu mokiniai paanalizuos pirmuosius robotizuotus išradimus literatūroje ir kultūroje. Sužinos, kaip atrodė
pirmieji robotai – žaislai. Mokiniai užsiėmimo metu sukonstruos roboto modelį, sujungs jį su energijos šaltiniu ir varikliu. Pažintinė dalis: teorinės dalies metu mokiniai stebės filmuką apie robotų atsiradimą literatūroje ir pop kultūroje. Kūrybinė veikla: iš skirtingo tipo medžiagų sukonstruos roboto modelį. Praktinė mokslinė veikla: modelyje sujungs elektros šaltinį su varikliu, kurio dėka robotas judės ir suksis. Tikslas - susipažinti su robotų atsiradimo istorija literatūroje ir pop kultūroje. Uždaviniai: 1. Palyginti senovinius robotus - žaislus su šiuolaikiniais.
2. Ugdyti techninius, konstrukcinius, kūrybinius ir meninius įgūdžius bei gilintis į istorijos, fizikos kultūros pažinimą. 3.
Padėti mokiniams suprasti, kaip vyko technikos kultūros pažanga. 4. Sukurti roboto modelį ir įdiegti veikimo mechanizmą.
Priemonės: variklis, baterijos laikiklis, laidai, gnybtų kaladėlė, baterija AA, karšti klijai, užtrauktukas, dekoravimo priemonės (blizgučiai, šinilinės vielutės, burbuliukai, akytės), atsuktuvai, replės. Rezultatai: kiekvienas mokinys susikonstruos judantį, besisukantį robotuką. Robotukai liks vaikams.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Socialinė, emocinė ir sveikos gyvensenos kompetencija


Kurkime Kalėdų stebuklus drauge ! Tapkite savo draugams Kalėdų seneliu, dovanodami savo rankomis nulipdytas dovanėles – keramikinius žaisliukus. Užsiėmimo metu sužinosime, kodėl yra puošiamos eglutės, kaip keitėsi kalėdinių žaliaskarių puošyba bėgant metams ir pasigaminsime nuostabias rankų darbo kalėdines dekoracijas, kurios gražiausią metų šventę padarys dar jaukesnę. Kiekvienai amžiaus grupei pritaikomas užsiėmimo sudėtingumas. Į švietimo įstaigas važiuojame susidarius ne mažiau kaip 60 asmenų. Net ir mažiausi mūsų dalyviai puikiai sukoncentruoja dėmesį ir sukuria originalius darbelius. Visi kūrybiniai darbai po pirmojo degimo atiduodami mokiniams. Siuntimas įskaičiuotas į kainą. Visomis reikalingomis priemonėmis pasirūpiname.

Paslauga teikiama tik paslaugos gavėjo pasirinktoje įstaigoje (pvz., mokykloje)

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Edukacija skirta 1–4 klasių moksleiviams. Edukacijos metu vaikai, atvykę į Labirintų parką, sužinos kas yra labirintas, kokios yra labirintų rūšys, jų paskirtys senovės kultūrose ir šiandien. Susipažinę su labirintų rūšimis ir jų paskirtimi pasinersite į klaidžią ir kupiną įvairiausių potyrių kelionę labirintais! Edukacijos dalyviai, kartu su lydinčiais asmenimis bus suskirstyti komandomis, tuomet, gavę po Labirintų parko žemėlapį turės atlikti įvairias užduotis ir rasti išėjimus iš trijų parke esančių labirintų. Komandoms bus įteikiami pažymėjimai.

Paslauga teikiama tik kultūros ar meno įstaigoje


Vienos gatvės istorija: šv. Stepono priemiestis nuo buvuvusios miesto gynybinės sienos iki šv. Diakono Stepono bažnyčios.
Kas buvo šv. Steponas? Vargu ar apie tai pagalvotumėte, bet būtent šv. Steponas, ko gero, yra seniausiai gyvenęs žmogus, kurio vardu pavadinta gatvė Vilniuje.
Šv. Steponas – katalikų bažnyčios šventasis, minimas Naujajame Testamente. Jis krikščionybėje laikomas pirmuoju krikščionių kankiniu, pasak Apaštalų laiškų, nukankintu dar 34 m. po Kr. Pasak krikščionių mokymo, jis buvo Jeruzalėje užmėtytas akmenimis.
Gatvės pavadinimas – irgi senas. 1600 m. tuometiniame Rūdninkų priemiestyje netoli Vilniaus senamiesčio buvo pastatyta renesanso stiliaus bažnyčia, gavusi šv. Stepono vardą. Pagal ją vardą gavo ir netoliese ėjusi gatvė. Sovietmečiu gatvė vadinosi Tarybų, vėliau K. Būgos gatve. Atkūrus Nepriklausomybę, grąžintas senasis pavadinimas.

Moksleiviai kviečiami savarankiškai gavus užduotis patyrinėti besikeičiančią miesto istoriją vienoje gatvėje ir pasidairyti po šv. Stepono gatvės kiemukus, namų fasadus ir leistis būti nustebintiems kadaise čia gyvenusių žmonių istorijų.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Į vieną "Arklystu" žodžio pusę telpa visas arklys, jo veržlumas, greitis, ištvermė, ištikima tarnystė ir tiesiog - tautosakiška dangaus dovana žmogui. Kita šio žodžio pusė laiko rykštę - nuolatinę dvejonę ir abejonę: “Aš nepakankamas. Kinkyk save. Kentėk.” Japonų senovės meno filosofijoje reikšmė slypi "už", o žmogaus, kaip kūrėjo, tikslas yra pašalinti tas eksterjero dalis, kurios atskleistų tai, kas slypi "už" arba viduje. Galbūt moksleiviai jaučiasi ariantys beprasmybės vagą, nes mato vienintelį kūrimo būdą - krauti sluoksnį po sluoksnio ir taip sukrauti ant savęs kalną? Kaip neprarasti kūrybiškumo ir drąsos pašalinti tas sluoksnių dalis, už kurių slypi savastis ir pati esmė - derlinga žemė, kurioje daiginasi autentiška asmenybė bei talentai? Mes džiaugiamės kurdami saugią erdvę, kurioj galim nusimesti balnus ir lėkti per prerijas su būriu to trokštančių jaunų žmonių. Vesti juos į slėnius ir leistis būti vedamiems. Dainuoti Simarono "Here I am" ir nevertinti nei vieno "This is me". Nes "jei būsi paruoštas tik teisingam keliui, nuolat vengsi klaidų ir net menkiausio nuokrypio, nesukursi nieko originalaus."


Pro vaikystės langą (Nuotolinė paslauga)

Pasiturinčių ūkininkų vaikas... Toks buvo tautos patriarchu vadinamas Jonas Basanavičius savo gyvenimo pradžioje. Virtualaus pasivaikščiojimo po tipišką turtingo Suvalkijos ūkininko sodybą metu, papasakosime ne tik apie XIX amžiaus buitį, bet ir apie Jonuko vaikystę, patirtus nuotykius bei išdaigas. Įgytas žinias užtvirtinsime atlikdami smagias užduotis.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Kūrybinių teatro dirbtuvių metu kartu su moksleiviais darysime įvairius vaidybinius trenažus, skirtus dėmesio valdymui, atmosferos/erdvės pajautimui, vaizduotės lavinimui, koncentracijai, emocinei atminčiai, bendradarbiavimui, tempo-ritmo pojūčiui, balso pažinimui ir valdymui ir tt. Improvizuotose situacijose pagal paskirtas temas, rengsime sceninius etiudus.


Oro teptukais vadiname aerografus, kuriais grafičių (graffiti) meistrai piešia ant sienų. Diskusijos, ar graffiti yra menas, o gal vandalizmas, netyla jau kelis dešimtmečius. Mieste tikrai esate matę dažais išpurkštų grafitininkų inicialų, tačiau turbūt pastebėjote ir įspūdingų gatvės meno kūrinių. Garsiausių grafičių menininkų darbai brangiai parduodami meno aukcionuose, o grafitininkai rengia gatvės meno festivalius – jų metu miesto erdves ir pastatų sienas puošia savo kūriniais. Edukacinio užsiėmimo metu išbandysite graffiti dailės techniką ir estetinius principus. Juos vėliau lengvai pritaikysite kurdami savarankiškai.


Padaryk pats – makrame ir šiuolaikinis dizainas

Makrame yra amatas, turintis turtingą ir įvairią istoriją. Nuo senovės Mesopotamijos iki šiuolaikinio interjero dizaino, makrame technika nuolat keitėsi ir prisitaikė prie skirtingų kultūrinių ir socialinių sąlygų. Šis menas ne tik išlaikė savo praktinę vertę, bet ir tapo svarbiu kūrybiškumo ir saviraiškos įrankiu.
Šiuolaikiniame dizaine makrame naudojamas kurti ne tik tradicinius objektus, tokius kaip sienų dekoracijos ir augalų laikikliai, bet ir drabužius, aksesuarus, baldus, netgi meno instaliacijas. Užsiėmimo metu moksleiviai susipažins su trumpa makrame istorija ir pamatys kaip makarame techniką naudoja žinomi mados dizaineriai savo kūryboje. Populiarėjant „pasidaryk pats“ kultūrai ir ekologiškumui, makrame tapo vienu iš mėgstamiausių rankdarbių. Šis užsiėmimas skirtas tam, kad moksleiviai ne tik susipažintų su makrame technika, bet ir patys sukurtų darbą. Makrame technika remiasi kelių pagrindinių mazgų naudojimu, kuriuos derinant galima sukurti begalę skirtingų raštų ir struktūrų. Edukatoriai pademonstruos moksleiviams šiuos mazgus ir išmokins juos rišti.  Vėliau dalyviai pasirinks ir atliks vieną iš siūlomų projektų: raktų pakabuką, apyrankę arba kitą aksesuarą. Makrame meno ir amatų mokymasis praturtins moksleivius naujais įgūdžiais. Moksleiviai turės puikią galimybę pažinti šį senovinį amatą ir atrasti, kaip mazgų rišimas gali tapti neatsiejama jūsų kūrybinio gyvenimo dalimi. Užsiėmimas prisidės prie rankdarbių tradicijų išsaugojimo bei plėtros.


„Giesmė apie Gediminą“ – tai Balio Sruogos poema, kurioje atgyja  legendos apie Vilniaus įkūrimą personažai: kunigaikštis Gediminas, geležinis vilkas, sapną aiškinantis žynys Lizdeika. Edukacinio užsiėmimo metu kviečiame susipažinti su B. Sruogos asmenybe, pamatyti unikalius rašytojo namus, kartu pasvarstyti apie literatūros-istorijos-meno ryšį.
Apžiūrėjus muziejaus erdves, mokiniai gauna ištraukas iš poemos ir skaito kūrinį vaidmenimis. Aptarus siužetą, bandome prisiminti pagrindinius personažus, atpažįstame figūrėles, simbolizuojančias kūrinio veikėjus. Pasiskirsčius vaidmenimis, prasideda šešėlių teatras. Į nedideles komandas susigrupavę mokiniai tampa aktoriais ir žiūrovais. Interpretuojant ir vaidinant atskiras scenas patiriamas kūrybinio eksperimentavimo, improvizacijos džiaugsmas. Atskiros scenos sukuria vientisą rišlų Vilniaus įkūrimo naratyvą. Taip B. Sruogos poema „Giesmė apie Gediminą“ atgyja, yra aktuali ir žaisminga.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Užsiėmimas vyksta Kretingos muziejaus etnografijos ekspozicijoje „Saulės ratu“. Pradžioje edukatorė parodo, kaip atrodo linai ir jų pluoštas (pakulos), demonstruoja senovinius lino apdirbimo įrankius, pasakoja apie jų paskirtį, pamoko vaikus jais naudotis. Sužinoję koks tai buvo sunkus ir varginantis darbas nuo lino sėklos iki išaustos drobės, toliau einama apžiūrėti eksponuojamų kraičio skrynių. Aptariama jų paskirtis, vaikai sužino kuo jos panašios ir kuo skiriasi, ką į jas dėdavo, susipažįsta su skrynių puošybos elementais ir simboliais. Diskutuojant mokiniai analizuoja, kaip skyrėsi žmonių gyvenimai, kaip daiktai per šimtą metų patobulėjo. Iš kraičio skrynios imami austiniai rūbai, rankšluosčiai, staltiesės, lovatiesės, kalbama apie lininio audinio savybes, privalumus, jų naudojimą seniau ir šiandien: virtuvėje, patalynei, aprangai. Užsiėmimo pabaigoje demonstruojamas žemaičių tautinis kostiumas. Diskutuojama apie tradicinių lietuvių rūbų reikšmę, aiškinamasi, kokios dalys jį sudaro, kokios kostiumo spalvos būdingos Žemaitijai. Edukacijos žinių užtvirtinimui vaikai gauna užduotį – grįžus į mokyklą nupiešti savo šeimos kraičio skrynią. Šis edukacinis užsiėmimas vaizdžiai praplečia mokykloje įgytas pasaulio pažinimo žinias, suteikia naujos patirties ir puikių įspūdžių.


Tikslas - skatinti atsargiai elgtis su nuodingais augalais
Uždaviniai 1.Supažindinti su veikliosiomis medžiagomis, jų poveikiu. 2. Supažindinti su nuodingais augalais. 3. Suteikti informacijos apie apsisaugojimo būdus. 4.Susipažinti su floristo profesija. 5. Mokyti pasigaminti atviruką su džiovintais augalais.
Edukacinė programa skirta supažindinti su nuodingais augalais mūsų aplinkoje, jų keliamu pavojumi bei apsisaugojimo priemonėmis. Mokiniai gaus augalų herbariumus arba apžiūrės gyvus augalus (tai įtakos metų laikas) besiklausydami ir lygindama rodomas nuotraukas su turimais herbariumais ras tinkamą nuodingą augalą. Susipažins su plokščiosios floristikos viena iš rūšių- atvirukų kūrimu, kompozicijos taisyklėmis, klijavimo būdu. Iš džiovintų augalų kurs atviruką. Atviruką pasiliks sau.  Tikimąsi, kad šių edukacijų metu įgytos žinios padės išvengti apsinuodijimų, skatins mokinių kūrybiškumą, gal net taps laisvalaikio užsiėmimu.


Tapyba ant šilko tai - atsipalaidavimo būdas, savirealizaciją - į kurią kviečiame ir Jus. Edukacinio užsiėmimo metu suteikiama galimybę gilinti ir plėsti tapybos ant šilko žinias, bei patiems išbandyti naujas idėjas praktiškai. Pamokoje liejami dažai bei įvairiomis technikomis dekoruojama šilkinė skarelė. Rezultatas visada būna nenuspėjamas, bet labai įdomus. Po užsiėmimo kiekvienas namo parsineša širdžiai mielą darbelį, kuris džiugins ne vienerius metus. Dalyvauti gali kiekvienas nuoširdžiai to norintis. Net ir neturint piešimo, kompozicijos ar spalvų maišymo pagrindų, galima nulieti labai gražų darbelį.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Ar kada nors pagalvojote, kaip nuostabu būtų turėti magiškų galių? Atrodo, neįmanoma? Mes sakome kitaip! Magija = Mokslas? „EUREKADABRA!“ - tai renginys, kurio metu sugretinsime magijos ir mokslo pasaulius. „Hario Poterio“ fanai galės pasireikšti burtažodžių konkurse, o istorijos gerbėjai prisimins Lietuvos ir kitų šalių mitus ir legendas, kupinas raganų, burtų ir kerėjimų. Tačiau renginio širdimi taps mėginimas šiuos burtus ir kerėjimus atkartoti naudojant mokslą! Pasitelkdami chemines medžiagas bei įvaičius prietaisus pamėginsime atkartoti burtažodžius ir jų efektą realybėje. Ugnies kamuoliai, tirštais garais kunkuliuojantys eliksyrai, sustingdyti produktai ir šviesos blyksniai prikaustys kiekvieną stebėtoją. Dar geriau tai, jog dalį eksperimentų moksleiviai galės atlikti ir patys! Pagrindinis renginio tikslas - skatinti vaikų kultūrinį sąmoningumą per kūrybiškumo ir kritinio mąstymo ugdymą. Taip pat populiarinti mokslą parodant nuostabiąją jo pusę. Renginio metu mokiniai pagilins istorijos, fizikos ir chemijos žinias, o svarbiausia – labai linksmai praleis laiką! Pasijauskite turintys antgamtinių gebėjimų ir patirkite savo magiškąją EUREKĄ!


Interaktyvi programa „Linksmosios pamokėlės su Pepe ir Karlsonu“

Astridos Lindgren knygų personažai Pepė Ilgakojinė ir Karlsonas į mokyklą atsineša pilną lagaminą pamokėlių iš svarbiausių pradinio ugdymo sričių- lietuvių kalbos, matematikos, pasaulio pažinimo, muzikos, šokių bei kūno kultūros. Programos metu visi šie ugdomieji dalykai virsta linksmosiomis pamokėlėmis, kurių metu Karlsonas ir Pepė kartu su moksleiviais mokosi bei atlieka užduotis, jog pamoka būtų išmokta ir įsisavinta. Pamokėlės vyksta žaidimų forma- per matematikos pamoką moksleiviai akis į akį susiduria su skaičiais, lietuvių kalbos pamokėlėje labai svarbu mokėti žodį, nes tik žodis gali parodyti teisingą kelią, šokių pamokėlėje personažai kartu su moksleiviais patiria judėjimo džiaugsmą, mokydamiesi pasaulio pažinimo ne tik aplanko visus žemynus, bet ir siekia keliavimo aplink pasaulį rekordo, muzikos pamokėlėje pademonstruoja balso galimybes, na, o kūno kultūros pamokėlėje laukiančioms užduotims reikia pasitelkti ne tik aktyvumą ir kūrybingumą, bet ir pakrutinti smegenis.
Pamokėlės skirtos masinei- komandinei veiklai.

Edukacijos tikslas- skatinti teigiamus jausmus, domėjimąsi mokymosi procesu, skatinti knygų skaitymą, patirti pažinimo ir atradimo, judėjimo, muzikos teikiamus džiaugsmus; ugdyti svarbiausias vertybes vertybių skalėje- empatiją, toleranciją, pagarbą, dėkingumą, atsakingumą.

Programa puikiai tinka Mokslo ir žinių dienos šventei, mokslo metų pabaigos šventei, vaikų gynimo dienai, išleistuvių šventei ar tiesiog tiems, kas vieną pamoką nori pasimokyti linksmai!

Idėjos autorius ir režisierius- Linas Barauskas.
Pepę ir Karlsoną įkūnija aktoriai- Rasa Strauzaitė ir Linas Barauskas.
Programos trukmė- 45 min.


Muzika ir šokiai - bendravimo, saviraiškos, kūrybingumo galimybė, neatsiejama kultūrinio identiteto dalis. Šios programos metu susipažinsime su senaisiais Aukštaitijos krašto rateliais, šokiais ir vaikų žaidimais. Patys šoksime, dūksime, žaisime!


Spektaklis apie žodžio svarbą „Didysis žodžių fabrikas“

Agnès de Lestrade Didysis žodžių fabrikas

Spektaklis apie žodžio reikšmę mūsų gyvenime. Įsivaizduokime, kad yra tokia šalis- kur žmonės nekalba. Norėdami ištarti žodį- jį turi nusipirkti ir praryti... Dažniausiai labiausiai vertiname tai, už ką mokame pinigus. Labai saugome daiktus, už kuriuos brangiai sumokėjome.  O dabar pagalvokite, ką turime nemokamai ir dažniausiai visai nevertiname? Įsivaizduokite, jei norėdami pasakyti brangiam žmogui “Aš tave myliu”, neįpirktumėt šių žodžių, nes jie labai brangūs- vieninteliai žodžiai, kuriuos įpirktumėt savo meilei išreikšti būtų “vyšnia, dulkė, kėdė”...
Spektaklio tikslas- kad žiūrovas įvertintų žodžio svarbą. Uždaviniai:  ugdyti žiūrovų kūrybiškumą, socialinę kompetenciją- kad visi žmonės verti šios valstybės piliečiai, nesvarbu kokiam socialiniam sluoksniui jie priklauso, kad mes patys galime keistis ir keisti savo ir kitų požiūrį į aplinką, kuri mus supa, galime ją gerinti- pirmiausia per žodžius.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Grožio paslaptys pagal Kiprą Petrauską 9-12 kl.

Tarpukario reklama skelbia: „Dėl to, kad Tavo veido oda pametė pirmykštę spalvą – neverta ašaroti. Nevilkindama įsigyk tualetinį Beraro „Kipro Petrausko“ muilą ir vėl turėsi švelnią sveiką odą.“ Tarpukario Lietuvoje grožis buvo puoselėjamas K. Petrausko vardiniu muilu. Kviečiame pasigaminti šio muilo repliką su dėžute. Gamindami kvapnų muilą, susipažinsite su Kipro Petrausko asmenybe, jo kūrybine veikla ir pomėgiais, išgirsite, kokiomis aplinkybėmis atsirado ir išpopuliarėjo Kipro Petrausko vardinis muilas. Taip pat apžvelgsime tarpukario reklamą ir to meto grožio idealus bei apsilankysime autentiškame Kipro Petrausko bute. Užsiėmimas bus įdomus visiems! Užsiėmimas gali būti pritaikytas mokiniams su judėjimo negalia, sudarant ne didesnę kaip 5 asmenų grupę neįskaitant lydinčių asmenų - esant tokiam poreikiui prašome apie tai informuoti užsakymo metu.


Kelias į laisvę. Sugihara ir Zwartendijkas

Viešoji įstaiga Sugiharos fondas "DIPLOMATAI UŽ GYVYBĘ"

Edukacinė programa vyksta Sugiharos muziejuje, kur vicekonsulas gyveno ir dirbo; atkurta konsulo Jano Zwartendijko kabineto aplinka, panaudojant XX a. dizaino artefaktus – šviestuvai, daiktai, stalas ir kiti baldai.
Edukacija prasideda filmų salėje, kur vyksta edukacijos pradžia, t.y. susipažinimas, prisistatymas, komandų susiskirstymas.
Edukacijos eiga – žaidimas Žvalgyba vyksta pirmo aukšto kambariuose.
Tolimesnė edukacinės programos eiga vyksta muziejaus apatiniuose kambariuose – Sugiharos bei Zwartendijko darbo kambariuose. Refleksijai dalyviai dalyviai susirenka Sugiharos šeimos kambaryje ir įvertina savo patirtis.


Pramoginė - edukacinė programa “Mokslininkas”

Jūsų moksleiviai genialūs, žingeidūs, sumanūs, ir mėgsta ekperimentuoti?

Siūlome programą, kurioje jūs patirsite naujų mokslinių atradimų, eksperimentų, bandymų įtraukiančių diskusijų ir azartišką mokslinę viktoriną!

EKSPERIMENTAI, PROGRAMOS METU:

Pamatys, kaip kietas rutulys, tampa skysčiu ir atvirksčiai;
Atlikinės bandymus su SAUSU LEDU;
Pajausime SKYTO AZOTO šaltį.
Išmoks be vėjo užgesinti ugnį;
Atliks "Degančių rankų" eksperimentą;
Sužinos daug mokslo įdomybių ir išbandys daug kitų linksmų užduočių bei žaidimų;
Varžysimės, kuri komanda turi daugiau žinių;
Išmoksime "moksliškai" diskutuoti ir priimti gerus sprendimus!

Užsiėmimą veda patyrę specialistai, visas naudojamas inventorius visiškai nepavojingas.

Taip pat paliksime Jūsų klasei sararankišką eksperimentą, kur specialūs rutuliukai sugeria 20 kartų daugiau vandens, negu patys sveria.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


„ŽAISTI GYVENIMĄ“ kelionė po Algio Kriščiūno sukurtu fantazijos pasauliu

Kokia istorija slypi kitapus paveikslo?

Perženkite realybės ribas ir atsidurkite menininko Algio Kriščiūno sukurtame fantazijos pasaulyje. „Žaisti gyvenimą“ – tai unikali kelionė per dvi dešimtis atgijusių paveikslų, kurie virtualioje realybėje tampa gyvomis istorijomis.

Filmo ypatumai:

Siurrealistinis potyris: Panirkite į fantastišką ir neįprastą pasaulį, kurioje negalioja įprasti dėsniai.
Dviejų versijų filmas: Pasirinkite tarp įgarsintos versijos, kurioje istoriją pasakoja Mantas Jankavičius ir Inga Jankauskaitė, arba muzikinės versijos, kurioje jus lydės unikalus garso takelis.
Įspūdingi vaizdai: Algio Kriščiūno paveikslai buvo atkurti trimatėje erdvėje, naudojant šiuolaikines kompiuterinės grafikos technologijas, todėl galėsite juos patirti visiškai nauju būdu.
Jaudinanti istorija: Patirkite iki širdies gelmių jaudinančią istoriją, kurią užrašė pats Algis Kriščiūnas. Tai moters ir vyro pokalbis apie gyvenimą, kupinas prisiminimų ir jausmų.

„Žaisti gyvenimą“ – tai ne tik filmas, bet ir unikali patirtis, leidžianti pasinerti į menininko vaizduotę ir pamatyti pasaulį jo akimis. Šis filmas kviečia jus apkeliauti daugiau nei 20 virtualios realybės paveikslų, kuriuose atgyja ne tik spalvos ir formos, bet ir gilios emocijos bei prasmingi pasakojimai.

Vilniaus m. sav.; Šiaulių m. sav.; Kauno m. sav.; Klaipėdos m. sav.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Komunikacijos nuotykiai: nuo šifro iki Wi-fi

Klaipėdos apskrities Ievos Simonaitytės viešoji biblioteka

Ar kada nors norėjote keliauti laiku ir sužinoti, kaip žmonės bendravo praeityje? Prisijunkite prie mūsų edukacinės programos, tyrinėdami keliaukite per komunikacijos istorijos etapus. Šiais metais, minint NATO įkūrimo sukaktį, kviečiame sužinoti, kaip komunikacijos technologijos padėjo užtikrinti saugumą ir bendradarbiavimą tarp sąjungininkų.

Edukacijoje tyrinėsime komunikacijos technologijų raidos ekspoziciją, susipažinsime bei prisiliesime prie senovinių komunikacijos įrankių. Analizuosime, kaip žmonės bendravo ankstesniais laikais, kaip technologijos vystėsi, kas darė įtaką ir formavo šiuolaikinę komunikaciją. Išbandysime kūrybinius eksperimentus, tyrinėsime koduočių paslaptis bei sužinosime, kaip technologijos prisidėjo prie saugumo užtikrinimo.  Prognozuosime, – kokiomis  komunikacijos priemonėmis bendrausime ateityje ir, kaip virtualios tikrovės technologijos keis mūsų gyvenimus. Išsiaiškinsime, kaip šiuolaikinės technologijos ir tarptautiniai aljansai, tokie kaip NATO, saugo mūsų kasdienį gyvenimą.

Ši edukacija skatina kūrybiškumą, ugdo kritinį mąstymą ir kultūrinį supratimą, siekiama suteikti visapusiškas žinias apie komunikacijos priemonių vystymąsi, saugumą ir jų poveikį visuomenei.

Kultūros paveldas; Tarpdisciplininis menas


Vaikai mėgsta būti svarbiais, pripažintais ir reikšmingais. Šis edukacinis užsiėmimas vaikams sudaro šias galimybes. Vaikas tampa savarankišku kūrėju ir jo rankų pagalba "gimsta" nedidelis dizaino darbas, kurį jis gali pritaikyti namų, ugdymo įstaigos interjero puošyboje ar dovanoti kaip dovaną.
Tikslas: 1. Supažindinti mokinius su florariumu - šiuolaikišku,  ekologišku namų interjero sprendimu, sudarant sąlygas atsiskleisti mokinių kūrybiškumui, kritiniam mąstymui, socialinei, emocinei ir sveikos gyvensenos kompetencijoms.
Uždaviniai: 1. Suteikti mokiniams žinių apie florariumo ypatumus ir paskirtį. 2. Supažindinti mokinius su pagrindinėmis florariumo kūrimo taisyklėmis; 3. Sukurti florariumą. 4. Ugdyti mokinių gebėjimą įsivertinti, kūrybiškumą, kritinį mąstymą, socialinę, emocinę ir sveikos gyvensenos kompetencijas. 5. Ugdyti mokinių savivertę, ekologines nuostatas, atsakomybę už savo veiksmus.


Lėlių spektaklis „Gėlių istorijos“ (nuotolinė paslauga)

„Gėlių istorijos“ – visai šeimai skirtas lėlių spektaklis, sukurtas pagal latvių rašytojos Annos Sakse literatūrinių pasakų knygą „Pasakos apie gėles“. Pjesę teatrui parašė ir spektaklį režisavo Nijolė Indriūnaitė – ilgametė „Lėlės“ aktorė ir dramaturgė, sukūrusi teatre ne vieną jaukų, dvasingą ir meniškai turiningą spektaklį vaikams („Baltos pasakos“, „Snieguolė ir septyni nykštukai“, „Sniego karalienė“). Šį kartą menininkė kartu su dailininke Aušra Bagočiūnaite Paukštienė bei aktorėmis Sigita Mikalauskaite, Elvyra Piškinaite ir Almira Grybauskaite, kviečia mažuosius žiūrovus pasiklausyti istorijų iš gėlių gyvenimo. „Kiekvienos gėlės žiedas – lyg žmogaus gyvenimas, pro kurį galime praeiti ir taip nepastebėti jo grožio. O galime sustoti, užduoti klausimus ir klausytis. Trumpų istorijų. Graudžių ir liūdnų, juokingų ir absurdiškų. Tokių, kokie būna žmonių likimai. Spektaklyje siekiame kalbėti apie skirtingų žmonių, jų charakterių susidūrimus, vertybes, kurios atskleidžia kiekvieno iš mūsų gražiausias savybes, leidžia „sužydėti“... Kartais išties nepaprasta bendrauti su narcizais, tulpėmis, erškėtrožėmis, pelynais, šalavijais, žirniais – visokio plauko ir būdo žmonėmis. Tačiau meilė – geriausias sodininkas. Nugeni tai, kas nereikalinga: emocijas, ambicijas, iliuzijas – visas piktožes. O kartais persodini į kitą vietą. Tuomet sodas žydi.“ – apie spektaklį pasakoja režisierė N. Indriūnaitė.


Išvažiuojamasis tapybos ant šilko edukacinis užsiėmimas mokiniams Jūsų mokykloje. Jos metu suteikiama galimybę iš arčiau susipažinti su šilku ir jo istorija, bei patiems viską išbandyti praktiškai. Edukacijos metu susipažinsite su įvairiomis technikomis, sukursite paveikslėlį , ant natūralaus šilko, kuris jau bus su rėmeliu, todėl parsinešę iš karto galėsite kabinti ant sienos. Dalyviai išmoks dirbti naudojant spalvotų kontūrų techniką. Rezultatas visada būna nenuspėjamas, bet labai įdomus. Šilko tapyba, dažų liejimas, puikiai tinka atsipalaidavimui ir kantrybei ugdyti. Dalyvauti gali kiekvienas to norintis. Net ir neturint meninių pagrindų, galima sukurti labai gražų akcentą Jūsų namų sienoms. Visos darbui reikalingos priemonės atsivežu.


Vasarą laukais bėgioja, žiemą žmonės nešioja

Teorinėje-praktinėje dalyje pristatysime vilnos kirpimą ir apdirbimo procesą. Galėsite apžiūrėti senovines avių kirpimo žirkles ir jas išbandyti ant avies muliažo. Nukirpta vilna yra plaunama buitiniu būdu, tai galėsite išbandyti ir Jūs. Išplauta vilna yra džiovinama, pašoma, karšiama. Galėsite pasimokyti pašyti vilną, tada ją karšti praėjusio amžiaus rankiniais karštuvais. Kai jau vilna paruošta, papasakosime apie tolimesnius vilnos apdirbimo variantus (verpimą, sukimą, vėlimą), apžvelgsime gaminamus galutinius produktus.
Sužinosite, kokia sklando legenda, apie tai, kaip žmonės išmoko velti vilną ir kur buvo suveltas pirmasis kilimas. Vėlimas yra viena seniausių vilnonių audinių gamybos technikų, kuri nėra užmiršta ir šiais laikais.
Viską sužinojus, metas pabandyti, kaip ta vilna veliasi. Dalyviai turės galimybę susivelti vilnos kamuoliuką, gėlytę ar kitą figūrėlę, kad pajaustų vilnos prisilietimo magiją. Šioje dalyje te pasireiškia Jūsų kūryba! Tikimės jums patiks asmeninio suvenyro gamyba. Šios užduoties atlikimo metu galėsite nuraminti jausmus, emocijas bei susitelkti, kūrybai, meditacijai. Užduotis padės atsiskleisti dalyvių galimybėms kūrybiškai bendrauti, skatinti jų vaizduotę bei netiesiogiai ugdyti meno estetikos pojūčius. Visi vilnos objektai yra gamtinio prado. Objektai gali būti tiek balti, tiek ir įvairiaspalviai, skatinantys fantaziją ir kūrybiškumą.
Baigiamojoje dalyje dalyviai bus pakviesti komandinei užduočiai, kurios metu turės galimybę prisiminti ir užtvirtinti užsiėmimo metu sukauptas žinias.  Galų gale sužinosite, kokia sklando legenda, apie tai, kaip žmonės išmoko velti vilną ir kur buvo suveltas pirmasis kilimas. Vėlimas yra viena seniausių vilnonių audinių gamybos technikų, kuri nėra užmiršta ir šiais laikais.


Aš dizaineris. Kuprinės kūrybinės dirbtuvės

Užsiėmimo metu kiekvienas kurs savo išskirtinio dizaino medvilninę kuprinę. Vaikai susikurs savo unikalų dizainą naudojant tik geometrines figūras ir dekoruos jį tekstiliniais dažais. Aptarsime, kaip formos ir spalvos atspindi mūsų nuotaiką.


Skambančios pilys ir keliaujantys muzikantai. Akustinis Sauliaus Petreikio koncertas (1-6 kl.)

Pilys ir dvarai slepia ne tik slaptas istorijas, mitus, bet ir tūkstantmečius menančią muziką. Muzika visada skambėjo pilyse. Įvairios šalys turėjo skirtingas dvarų kultūras. Artimųjų rytų didikai mėgo visai kitokią muziką nei vertino Lietuvos aukštuomenė. Be to, skirtingose šalyse vyravo ir iki šiol tradicinėmis yra laikomos labai skirtingos dermės: Indijos, Irano ar Kinijos muzikos mokymasis skiriasi tarpusavy, bet dar labiau nuo vakarietiškos muzikos dermės, sąskambių ir kultūros. Instrumentai ir atskiri solo sąskambiai skirtumus įkūnija, tačiau muzika juos tarsi išlygina, padeda suprasti ir įsisavinti tai, kad skirtumai tik papildo vienas kitą ir sudomina. Todėl šis Sauliaus Petreikio koncertas tai kartu ir kultūros bei istorijos pamoka, skirtingų akcentų įsisavinimas ir sąsajų pastebėjimai. Tai daugiau nei tik muzika, tai skirtingų kultūrų surišimas į harmoningą pasaulį, pilną garsų ir pojūčių, kur pilys (gal iš smėlio, gal iš mūro) ir dvarai atgyja senųjų instrumentų pavidalu, tiek keliaujant į mūšį, tiek linksminantis, o gal išlydint draugą į kelionę. Muzika ir jausmai.


Sveiki atvykę į „Muzikos Garsų Karalystę“ – nuotykių kupiną muzikos pasaulį, kur kiekvienas garsas slepia nepaprastą istoriją, o kiekviena nata – paslaptį!
Užsiėmimo metu keliausime per stebuklingas muzikos žemes, kur susipažinsime su įvairiais muzikos instrumentais, mokysimės žaisti su ritmais, kurti nuostabias melodijas, išmėginti įvairiausius instrumentus ir netgi tapti tikrais improvizacijos meistrais! Šis užsiėmimas – tai naujas atradimas ir nuotykis. Mes klausysimės, grosime, kursime ir, žinoma, smagiai praleisime laiką su draugais.
Programa skirta 1-4 klasių mokiniams, norintiems ne tik susipažinti su muzikos instrumentais,  bet ir patirti, kaip muzika gali tapti tikru magijos šaltiniu.
Ar esi pasiruošęs tapti muzikinio stebuklo dalimi? Prisijunk ir leiskis į nepakartojamą kelionę „Muzikos Garsų Karalystėje“!

Dainų švenčių metai; NATO ir Europos sąjungos metai

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Šiaulių rajono savivaldybės Vytauto Vitkausko viešoji biblioteka

Užsiėmimo metu mokiniai kartu su edukatoriumi skaitys tekstus, sieks pažinti personažų emocijas ir palyginti su savosiomis.
Kiekvienas dalyvis, įsivertinęs savo dienos nuotaiką, turės galimybę dekoruoti medžio skritę. Dalyviams bus galima rinktis iš trijų skritės pavidalo formų: puodelio padėkliukas, magnetukas, pakabukas. Kūrybinio proceso metu išlaisvinamas dalyvių meninis potencialas, didinamas susitelkimas, skatinama savistaba, ugdoma empatija. Ant medinės skritės perteiktas piešinys vaizdžiai atspindi dalyvio emocinį mikroklimatą, padeda lengviau ir aiškiau identifikuoti vidinę asmens būseną. Edukacinio užsiėmimo pabaigoje mokiniai skatinami reflektuoti savo patirtis: pasidalinti įspūdžiais, įvardyti sunku ar lengva identifikuoti savo jausmus per kuriamus vaizdus, pasirenkamą spalvų paletę.


Siekdami mokinius supažindinti su įspūdingiausiais architektūros statiniais iš viso pasaulio vos per 1 valandą, „Babilono soduose“ vykdome edukaciją „21 pasaulio stebuklas“. Dalyvius kviečiame į nuostabią kelionę po visą pasaulį nuo Amerikos krantų iki Australijos paplūdimių. Edukacijos metu sužinosite kokiuose žemynuose yra tam tikri kultūriniai objektai, kurioje šalyje jie yra pastatyti ir  kuo jie ypatingi. Edukaciją sudaro 2 dalys: teorinė ir praktinė. Teorinės edukacijos dalies metu (trukmė – iki 40 min.), vaikštant po sodą,  dalyviai bus supažindinami su 21 architektūros statinių miniatiūra iš 4 pasaulio žemynų: Afrikos ir Viduriniųjų rytų, Azijos ir Okeanijos, Europos ir Amerikos.  Net 9 iš 21 „Babilono sodų“ miniatiūrų, puikuojasi reikšmingiausiuose įspūdingiausių pasaulio statinių sąrašuose: Babilono sodai ir Cheopso piramidė įtraukti į Pasaulio stebuklų sąrašą; Vėjo malūnai, Sidnėjaus operos teatras, Vasilijaus palaimintojo Soboras Maskvoje – į UNESCO pasaulio paveldo sąrašą; Panteonas, Didžioji Kinų siena, Tadžmahalas, Koliziejus – į Naujausią pasaulio stebuklų sąrašą. Praktinė edukacijos dalis (trukmė – 20 min.) susideda iš 21 architektūros statinio atpažinimo iš nuotraukos, rodomos multimedijos ekrane bei objektų, esančių miniatiūrų parke,  lipdukų priklijavimo pasaulio kontūrinio žemėlapio plakate. Tiek teorinė, tiek praktinė edukacijos „21 pasaulio stebuklas“ dalys, dėl pažinties su architektūros statiniais, jų sukūrimo istorija bei reikšme pasaulyje, plės dalyvių kultūrinį sąmoningumą, stiprins dailės, istorijos, geografijos žinias. Diskusija su dalyviais apie “Babilono sodų“ miniatiūras plės mokinių suvokimą apie architektūrą (neoklasicizmo būdingiausias pastatas – Triumfo arka), mitologiją (Didysis Gizos Sfinkas, Merlion fontanas, Trevi fontanas ), religiją (Egipto piramidės, Tadžmahalo mouzoliejus, Vasilijaus palaimintojo soboras, Panteonas, šventykla Horyuri – Nara), scenos menus (Sidnėjaus operos teatras, Koliziejus). Gilindamiesi į miniatiūrų a


Lietuvos teatro, muzikos ir kino muziejus

Edukacinis užsiėmimas "Spalvų scenografija" supažindina mokinius su scenografijos specifika. Vaikai kurdami scenografijos maketą, pagal spalvų teoriją, mokosi jas maišyti, atskirti ir perprasti jų emocines charakteristikas, taip laivindami empatiją ir savęs pažinimą.


„Lietuvių kalbos pamoka tarpukario pradžios mokykloje“

Edukaciniu užsiėmimu „Lietuvių kalbos pamoka“ siekiama supažindinti mokinius su iškiliomis Lietuvos istorijos asmenybės ir įvykiais bei reikšmingu tarpukario Lietuvos literatūros kūriniu – B. Sruogos „Giesme apie Gediminą“. Edukacinio užsiėmimo metu edukatorius supažindina mokinius su būsima veikla, „pamokos“ tema, trumpai papasakoja apie tarpukario Lietuvos mokyklų specifiką. Edukacinės programos metu atliekamas anksčiau minėto kūrinio skaitymas bei perskaityto teksto analizė. Mokiniai skaito paeiliui, tad į edukacinę veiklą įtraukiami visi. Susipažinus su kūriniu, jo personažais ir atlikus kūrinio analizę, pereinama prie praktinio užsiėmimo – tarpukariui būdingo reiškinio – gyvojo paveikslo – kūrimo. Mokiniai persirengia specialiais, kunigaikščių laikus vaizduojančiais, rūbais, susipažįsta su ant jų esančiais simboliais, pasiskirsto vaidmenimis ir drauge perskaito dar vieną B. Sruogos poemos „Giesmė apie Gediminą“ posmelį. Galiausiai visi sustoja bendrai fotografijai.


Susidarius sudėtingai geopolitinei situacijai ir gyvenant arti kariaujančių valstybių ypač aktualu nuo mažens ugdyti įvairius išgyvenimo įgūdžius bei stiprinti vaikų pilietinę savimonę per jiems įdomią veiklą. Edukacinės programos "Skautiška duonelė"  tikslas -nuo mažens ugdyti socialiai atsakingas, kūrybiškas, kritiškai mąstančias ir naudingas  visuomenei asmenybes.
Uždaviniai:
1. Pasitelkus metodą "darau- mokausi" ir pasirinkus vieną tradicinę bei  labai mėgstamą skautų veiklą "Skautiškos duonos" kepimą,  supažindinti vaikus su skautų tradicijomis ir principais.
2. Praktinio užsiėmimo metu paprastai ir suprantamai paaiškinti vaikams, kodėl šiuo  metu  labai aktualus skautų pošūkis "Budėk" ir kaip skautiški "laukiniai įgūdžiai" gali praversti kasdieniame gyvenime.
3. Remiantis  skautiškais pavyzdžiais stiprinti vaikų pilietinę savimonę ir formuoti supratimą apie pilietinį pasipriešinimą.
Veiklos vyks Šiaulių skautų tunto patalpose Bazilionuose, Šiaulių r., gamtos apsuptyje. Dalis veiklų numatoma patalpose, o praktinė dalis "skautiškos duonelės" kepimas - lauke. Atvykę mokiniai pirmiausia bus supažindinami su skautų organizacijos būdingiausiais  veiklos momentais, pasisvečiuos skautų būkle, aplankys skautų biblioteką, kitas skautų veiklai pritaikytas erdves. Atvykę dalyviai ras  "skautiškos duonelės " kepimui paruoštas ekologiškas, draugiškas aplinkai (nes skautas "gamtos draugas") priemones: iš vytelių pagamintus iešmus, paruoštą paprastą  tešlą. Prieš kepant vaikams bus paaiškinta, kaip ji ruošiama ir formuojama, kad grįžę po edukacijos galėtų išbandyti patys kartu su mokytoj/u ar tėvais.
Programa gali būti skirta pilietiškumo ugdymui.
Edukaciją veda 30 metų  skautiškos veiklos patyrimą turinti mokytoja.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pilietiškumo kompetencija


Edukacija skatina vaikus domėtis architektūros istorija. Mokiniai suvokia, jog architektūra yra neatsiejama kultūros dalis, kuri ,,turi didžiausią vizualinę galią iš visų menų liudyti visą civilizacinę visuomenės ir žmonijos būklę - ekonomikos, technologijų, skonio, minties, vaizduotės, politinio jautrumo.“ (L . Donskis). Ugdome suvokimą, kaip svarbu, jog ateities architektūra būtų draugiška aplinkai, prisidėtų prie klimato kaitos mažinimo iniciatyvų. Mes, Robotikos studijos komanda, tikime, jog kiekvienas vaikas yra nepakartojama kūrybinė laboratorija su nežabota fantazija, kurios skrydis beribis ir nevaldomas. Mokiniai yra iš prigimties kūrybiški, tad siekiame jaunuosius išradėjus sudominti architektūra, robotika, naujausiomis technologijomis. Edukacijos metu mokiniai turės galimybę įsijausti į išradėjo, architekto, inžinieriaus, programuotojo roles. Mokiniai, pasitelkdami robotikos priemones, kurs draugišką, saugų ir modernų ateities miestą, kuriame patys norėtų gyventi. Dalyvavę kultūrinėje-edukacinėje programoje ir atlikę užduotis mokiniai gaus tai patvirtinančius pažymėjimus.


Senųjų amatų dirbtuvės "Muilo gaminimas"

Edukacinis užsiėmimas skirtas supažindinti vaikus su muilo atsiradimo ir naudojimo istorija, jo metu moksleiviai gamina muilą iš skaidrios ir baltos natūralios muilo bazės Tai nesudėtingas ir malonus užsiėmimas. Kiekvienas dalyvis pagamins po 2 skirtingus muilus, kuriuos galės pasiimti ir pritaikyti asmeniniams poreikiams. Kad muilas puoselėtų ir maitintų mūsų odą, į muilo bazę įmaišysime odą tausojančius nerafinuotus augalinius aliejus. Savo rankų darbo muilus iškvepinsime pasirinktais natūraliais eteriniais aliejais ir dekoruosime džiovintomis sėklomis ir žiedlapiais, nuspalvinsime natūraliais dažais. Edukaciniai užsiėmimai gaminant muilą padės atsipalaiduoti ir pasinerti į aromatų pasaulį, o pačių pagamintas muilas su pasirinktais kvapais bus puiki dovana sau ar artimiesiems.


Medinės kryždirbystės amatas. Mediniai projektai

Kryždirbystė , kaip meninė amatų forma išlaiko aktualumą: kultūrinė ir religinė reikšmė daugelyje pasaulio valstybių iki šių dienų svarbi dalis tiek tikinčiųjų tiek netikinčiųjų bendruomenėse; sena tradicija turinti gilias šaknis istorijoje, tradicijos išlaikymas ir perdavimas kartoms; kūrybingumas ir individualumas leidžia eksperimentuoti skirtingomis medžiagomis, dizainais ir formomis. Laisvė leidžia kiekvienam kryždirbystės meistrui sukurti unikalius, asmeniškus darbus, atspindinčius jų kūrybiškumą ir individualumą. Kryždirbystė gali tapti verslu arba hobiu, kuriame naudojamos ekologiškos natūralios medžiagos draugiškos aplinkai.
Edukacijos metu moksleivis dalyvauja ekskursijoje po amatų centrą, kurio teritorijoje yra pastatyta įvairių tautybių  meistrų kryždirbystės darbai. Aiškinasi naudojamus simbolius, atsiradimo istoriją ir medžiagas, kurios naudojamos gaminant gaminį. Sužino apie naudojamus įrankius, dažus, darbų atlikimo paslaptis.
Kiekvienas edukacijos dalyvis tampa savo projekto autoriumi. kiekvienas individualiai ant popieriaus pagal savo gabumus piešia projektą, kurį svajotų pagaminti ir pastatyti savo namuose ar padovanoti, o gal parduoti. Projekto piešime panaudoja jau girdėtą teoriją, matytus pavyzdžius ir savo kūrybiškumą, nes kiekvieno kryždirbio darbai yra unikalūs. Edukacijos dalyviai tampa savo projektų kūrėjais.
Projekto įgyvendinimas naudojant paruoštus įvairius medinius  paruoštukus, kuriuos reikia susirinkti kaip lego ir namo parsivežti savo individualiai sukurtą koplytstulpį, stogastulpį ar koplytėlę. Tai kiekvieno individualus projektinis sprendimas.
Reflekcijos metu aptariame projektinius darbus, sunkumus kilusius kūryboje ir pasitenkinimą savo kūriniu.


Fotograma – šešėlinio vaizdo drama (9-12 klasė)

Edukacija „Fotograma - šešėlinio vaizdo drama“ skirta 9-12 klasių mokiniams, suteikianti unikalią galimybę giliau susipažinti su fotogramų kūrimo procesu. Užsiėmimų metu mokiniai kurs savo šešėlinius vaizdus naudodami įvairius objektus ant fotosensitivityvaus popieriaus, o vėliau ryškins savo kūrinius fotolaboratorijoje. Ši edukacija integruoja chemijos ir fizikos žinias, leidžiant mokiniams tyrinėti šviesos ir chemikalų sąveiką, bei ugdyti jų supratimą apie tradicinius fotografijos metodus.

Edukacija lavins mokinių kūrybiškumą, kritinį mąstymą, komunikavimo, pažinimo ir skaitmenines kompetencijas. Praktiniai užsiėmimai skatins mokinius eksperimentuoti su šviesa ir objektais.

Edukacija „Fotograma - šešėlinio vaizdo drama“ praturtins mokinių mokymosi procesą, suteikdama praktinių ir teorinių žinių bei įgūdžių, reikalingų šiuolaikiniame pasaulyje, skatindama visapusišką jų tobulėjimą. Tai puiki galimybė integruoti kūrybinius, mokslinius ir technologinius aspektus į ugdymo procesą, taip prisidedant prie moksleivių visapusiško vystymosi.

Fotografijos muziejaus edukacinių užsiėmimų vadovai - muziejininkai ir profesionalūs fotografai.


Minkysim, puodynėlę lipdysim (5–10 kl. mokiniams)

Marijampolės krašto ir Prezidento Kazio Griniaus muziejus

Edukacinė programa skirta supažindinti su liaudies keramikos tradicija, puodynių lipdybos pagrindais. Pažintinė dalis vyksta muziejaus archeologinėje ir etnografinėje ekspozicijose, tarp autentiškų ir intriguojančių muziejuje saugomų kultūros objektų. Šioje dalyje tyrinėjame vienas didžiausių Lietuvoje laidojimo urnas, atkreipiame dėmesį į indo formas ir sužinome pagrindines juos sudarančias dalis. Toliau persikeliame laiku į tradicinį Lietuvos kaimą, kur tyrinėjame muziejaus molinių puodų rinkinį, susipažįstame su didžiule puodų, puodynių ir kitų indų įvairove. Čia ir sužinome „kur laikomas pienas?“, koks indas skirtas maistui gabenti bei kitas įdomybes. Dalyviai analizuoja indų paskirtį, lipdybos būdą, dekorą. Praktinėje užsiėmimo dalyje kiekvienas dalyvis iš molio lipdo ir dekoruoja puodynėlę tūkstantmečius gyvuojančiu lipdymo būdu.


Edukacija "Žemaitiški šokiai ir žaidimai" yra svarbi visam Žemaitijos regionui ir jos populiarinimas bei garsinimas prisideda prie šio regiono tradicijų puoselėjimo ir išsaugojimo. Edukacijos metu pasakojama kaip skirstomi žemaičių choreografijos žanrai, kas jiems būdinga ir kiekvienas žanras išbandomas praktiškai, grojant gyvai muzikai (muzikos instrumentas - armonika).


„Fotografija mobiliajame telefone“ (Nuotolinė paslauga)

Su besikeičiančiomis technologijomis kinta ir fotografavimo tradicijos. Fotografavimas mobiliaisiais telefonais tapo mūsų kasdienybe. Jaunimas fotografuoja, filmuoja ir kitaip naudojasi išmaniaisiais telefonais, tačiau šie gebėjimai nėra tolygūs gebėjimui pamatyti emociją, nuotaiką, jausmą... Šios edukacijos metu mokiniai bus ugdomi kūrybiškai įamžinti pasirinktas aplinkos akimirkas – objektą, augalą, gyvūną, žmones ar autoportretą, perteikdami jose viziją, emociją, jausmą ir nuotaiką, atsižvelgdami į vaizdo kultūrą. Mokysis sukurti kokybiškas, įkvepiančias nuotraukas naudodamiesi išmaniaisiais telefonais ir tam skirtomis nuotraukų redagavimo programomis. Skirtingose edukacinių veiklų situacijose atsakys į klausimus: „Kas yra fotografija?“, „Kokia jos istorinė raida?“, „Ar fotografija yra amatas ar menas?“ ir pan.
Garantuojame tik teigiamas emocijas ir įdomų edukacinį turinį mokiniams.


"Galiu kitaip: kalbantys filmai, garsinės ir liečiamos knygos" (Išvažiuojamoji)

Edukacija „Galiu kitaip“ – tai ne tik pokalbis su vaikais, bet ir patirtys, vedančios į kitokio galėjimo žmonių pasaulį, atveriančios didesnį supratimą, girdėjimą, susikalbėjimą. Kas yra taktiliniai paveikslai ir taktilinės knygos? Kodėl skaitymo sunkumus patiriančiam draugui reikia garsinių knygų? Kaip jis jaučiasi, kai tenka skaityti prieš klasę? Kaip disleksiją turintis draugas mato raides ir tekstą? Kaip atrodo kino filmai (pvz., „Šuns tikslas“) neregio akimis ir kaip garsinis vaizdavimas gali atverti nematančiam draugui visai kitokią kino patirtį – visa tai ir dar daugiau sužinosite, pasirinkę edukaciją „Galiu kitaip“. Prisiliesime prie savo jausmų, kurie kyla susidūrus su kitokio galėjimo žmonėmis, ir mokysimės kurti atsakingai. Tvariai. Aiškiai perteikti norimą žinutę, emociją bei vaizdą. Perteikti taip, kad mūsų sukurtas produktas būtų prieinamas kuo platesnei visuomenės grupei. Mokysimės kurti ateitį, kuri palanki visiems. Šią edukaciją tau praves Lietuvos aklųjų bibliotekos, kuri rūpinasi visais, negalinčiais skaityti įprastai, komanda. Ši biblioteka, veikianti vedina vizijos, kad skaityti galėtų visi – lyderė Lietuvos bibliotekų lauke, kai kalbama apie įtrauktį ar galimybių atvėrimą tiems, kuriems būdingas kitoks galėjimas. Arba – negalia. Bet mums labiau patinka sakyti „kitokio galėjimo žmonės“, nes mes visi galime, tik skirtingai. Sužinok apie kitokį galėjimą. Sužinok, kaip gali padėti ir prisidėti!


„Karalius pamiršo raidyną“ – taip vadinasi poetės Violetos Palčinskaitės eilėraščių, supažindinančių su abėcėle, knyga. Perfrazuodami knygos pavadinimą, kviečiame pirmos klasės mokinius sužinoti rašto atsiradimo istoriją ir patiems sukurti karaliaus pamirštą raidyną.  Užsiėmimo metu pristatoma ir apibūdinama rašto ir alfabeto reikšmė žmogaus gyvenime, magnetinėje lentoje ir ekrane rodomi įvairių tautų abėcėlių pavyzdžiai. Skaitomi skirtingomis raidėmis prasidedantys eilėraščių posmai, rodomi ir komentuojami pirmosios, išdidintos raidės paveikslėliai, demonstruojami rašytojo P. Cvirkos ranka piešti inicialai, pasakojama jų atsiradimo istorija. Kaligrafijos žinias patikriname praktiškai kūrybinėse dirbtuvėse: 1) kuriame individualaus raidės paveikslo eskizą ant kartono; 2) pieštuku nupieštos raidės kontūrus užpildome plastilinu; 3) puošiame savo raidę įvairiomis detalėmis ar sužinotu dantiraščio būdu (išbadant, išbraižant). Papildoma užduotis – demonstruodami savo kaligrafinį paveikslą bendraklasiams, perskaitome savo raide prasidedantį eilėraščio posmą.


Kokie žodžiai tinka menui? Apie kūrybą ir istoriją (5-8 kl.)

Kaip XVII a. lipdiniai ir freskos susiję su šiuolaikiniais meno kūriniais? Kodėl menininkai renkasi skirtingas raiškos priemones? Ar svarbu, kur yra meno kūrinys? Šiuos ir panašius klausimus kelsime su moksleiviais edukacijos metu, skirsime laiko dviems šiuolaikinio meno kūriniams ir vienam XVII-XVIII a. puošybos elementui, išlikusiam Sapiegų rūmų sienose, aptarti. Svarbiausias mintis mokiniai išsineš užrašę jas atvirukuose ir galės išreikšti mintis apie šiuolaikinį meną ir istoriją savais žodžiais!


Spektaklis-edukacija „PRINCESIŲ SALA“ (išvažiuojamoji)

1-5 klasių  moksleiviams skirta paslauga, kurios metu pristatomas Solo teatro muzikinis spektaklis vaikams „PRINCESIŲ SALA“, sukurtas pagal režisierės Birutės Mar to paties pavadinimo knygą (Birutė Mar - žinoma knygų vaikams autorė, jos knyga „Gėlininkė“ nominuota „Metų knygos vaikams“ kategorijoje 2015m. bei tapusi pirmojo Nacionalinio vaikų literatūros konkurso laureate. Plačiau apie autorę – www.birutemar.lt). Spektaklio siužetas pasakoja apie stebuklingą salą jūrų vidury, į kurią suvažiuoja skirtingų kraštų princesės – mokytis „princesiškų paslapčių“ čia įkurtoje Princesių mokykloje. Kokių reikia išmokti savybių, kad taptum tikra princese? Saloje bičiulės viena iš kitos mokosi, kaip pasitikėti savimi, būti kūrybiškomis, išradingomis, o taip pat kitų svarbių žmogiškų savybių - švelnumo, lengvumo, darbštumo... Spektaklyje panaudoti archetipinių siužetų apie princeses motyvai, skirtingų šalių kultūrų patirtys (herojės – skirtingų kraštų atstovės). Per vaikų mėgstamų personažų – įvairiataučių princesių – istorijas, įpročius, charakterių skirtingumus spektaklyje vaikai supažindinami su skirtingų tautų papročiais, legendomis. Spektaklis sukurtas profesionalių menininkų komandos (rež. ir dramaturgė B.Mar, choreografė S.Mikalauskaitė, dailininkė I.Pačėsaitė, dainų autorė G.Bauerytė; vaidmenis atlieka profesionalios, apdovanojimais įvertintos aktorės B.Mar, T.Kvietinskaitė, A.Pikturnaitė, G.Malinauskaitė).  Po spektaklio vyks edukacija-susitikimas su vaikais, kurio metu režisierė bei spektaklyje dalyvaujančios aktorės papasakos, kaip kūrė spektaklį ir savo personažus, pristatys skirtingų šalių papročius; vaikams bus suteikiama galimybė patiems paimprovizuoti scenas iš spektaklio-pasiversti spektaklio herojais; taip pat bus aptariamos svarbiausios spektaklyje akcentuojamos vertybės. Edukacijos metu ugdomas vaikų kūrybiškumas, gebėjimas kūrybą suvokti kaip betarpišką, žaismingą bendravimo formą.


Dramos laboratorija „Jei būčiau personažas arba autorius“

Dramos laboratorijos “Jei būčiau personažas arba autorius” metu bus skaitomi 5-9 klasių moksleivių amžiaus grupei skirti lietuvių ir užsienio autorių trumpieji dramos kūriniai, kartu su moksleiviais analizuojami jų personažai, o galiausiai – aptariami pjesės autoriaus, kaip menininko pasirinkimai.


Šios edukacinės programos metu mes norime supažindinti edukacijos dalyvius su Baltų simboliais ir Lietuviškais tautiniais raštais, kaip tautos paveldu. Mums yra labai svarbu, kad nepasimirštų sukaupta mūsų protėvių patirtis bei senoviškos tautiškos tradicijos. Edukacijos dalyviai įgis teorinių žinių apie tautinių raštų reikšmę praeityje ir dabartyje. Susipažins su tautiniais raštais kaip tautos simboliais ir kultūros paveldu. Aptars pagrindinių tautinių raštų reikšmes, spalvas ir panaudojimo galimybes. Edukacijos pabaigoje galės nupiešti pasirinktą tautinį raštą ant pasiūto lininio maišelio į kurį įsidės šventintos Agotos duonelės gabalėlį. Maišelį dalyviai išsineš namo.


Pažaislio kamaldulių vienuolynas prie Kauno yra vienas gražiausių brandžiojo baroko kultūros paveldo objektų Lietuvoje. Vienuolyną XVII a. antroje pusėje įsteigė Lietuvos Didžiosios Kunigaikštystės kancleris Kristupas Zigmantas Pacas, o statant dalyvavo iš Italijos pakviesti meistrai. Buvo sukurtas aukščiausio meninio lygio ansamblis, kuriame puikiai suderinta architektūra, tapyba ir skulptūra. Ypatingai išsiskiria unikalus marmuro dekoras. Per 360 metų vienuolynas išlaikė menines vertybes, nors jo šeimininkai keitėsi ne vieną kartą. Šiandien Pažaislio vienuolynas primena ne tik Kauno, bet ir Lietuvos istoriją, supažindina su didikų Pacų gimine, padeda pajusti baroko meną. Pagrindinis edukacijos tikslas – patrauklia, individualiai pritaikoma pagal amžiaus grupę, forma supažindinti moksleivius su baroko epocha Lietuvos Didžiojoje Kunigaikštystėje, atskleisti barokinės architektūros, tapybos ir skulptūros subtilybes bei simbolius, padėti pažintį baroko meną. Kiti tikslai - gilinti mokymosi proceso metu įgytas Lietuvos istorijos, kultūros ir meno žinias; įtraukti moksleivius į kultūros paveldo objekto tyrinėjimą, ugdyti pastabumą, gilinti dalykines ir bendrąsias kompetencijas.
Kultūrinės edukacijos užsiėmimas vyksta Pažaislio vienuolyne (T. Masiulio g. 31, Kaunas) antradieniais - penktadieniais 10:00 – 15:30. Prieš rezervuojant maloniai prašome suderinti atvykimą telefonu + 370 69873272 arba el. paštu info@kaunastour.lt.


Orientacinis žaidimas „Meno ir praeities keliais“ Marijampolėje

Orientacinis žaidimas „Meno ir praeities keliais“

1812 m. gruodžio 7 dieną Marijampolėje, traukdamasis iš Maskvos, Napoleonas Bonapartas buvo sustojęs papietauti ir priimti svarbų sprendimą – pasirinkti tolimesnės savo kelionės kryptį link Paryžiaus. Trijų karietų vilkstinė, spaudžiant dvidešimties laipsnių šalčiui, greičiausiai buvo apsistojusi čia pat Marijonų vienuolyne. Jūsų užduotis surasti akcentą, į kuri įstačius koją besisukant galima spėlioti, kuria kryptimi Napoleonas pasirinko keliauti...

Bendrinės lietuvių kalbos kūrėjui Marijampolėje skirtas paminklas bei jo vardu pavadinta mokykla, tautos inteligentų kalvė. Mokykla žymi savo garsiuoju šešetu. Jūsų užduotis išsiaiškinti, kas slepiasi po tuo šešetu.

Tai tik keletas užuominų iš daugybės užduočių, kurias jums reikės išsiaiškinti. Reikės aplankyti vietas, kurių galbūt anksčiau dar nematėte! Tegul miesto gatvės, pastatai, jų užeigos ir skersgatviai prabyla! :)

Jums nebūtina įminti visų mįslių ir užduočių, bet negi pusiaukelėje pasiduosite. Laimės ta komanda, kuri surinks daugiausia taškų ir kuri greičiausia atvyks į finišo vietą!

Interaktyvios programėlės pagalba, turėsite 2 valandas neišdildomiems įspūdžiams ir nuotykiams.


Susipažinkime su knygos ženklu – ekslibrisu! Edukacinio užsiėmimo metu išgirsite ekslibriso istoriją, stilius ir vystymosi kryptis, pagrindines grafikos technikas. Naudodami vieną seniausių grafikos atlikimo technikų – monotipiją, kursite savo asmeninį ekslibrisą, kurį galėsite pasiimti su savimi ir parsinešę namo įklijuoti į savo mėgstamą knygą. Ši technika unikali tuo, jog per trumpą laiką galima sukurti savo originalų ir nepakartojamą atspaudą, kuris taps mažu meno kūriniu, atskleidžiančiu jūsų asmenybę. Išryškėjęs ant popieriaus vaizdinys – tikras netikėtumas, leidžiantis patirti kūrybinio eksperimento džiaugsmą. Ši kūrybos forma yra lengvai įvaldoma ir suteikia puikių galimybių papildyti žinių bagažą, lavinti fantaziją, vaizduotę, puoselėti kūrybinį mąstymą ir estetinę nuovoką, leidžia labiau pažinti save ir kitus bei supantį pasaulį.


Pirmasis Lietuvoje ir Latvijoje baltų kultūros pažinimo centras „Baltų kelias“ kviečia pamatyti, pažinti ir pačiam susikurti savo baltišką simbolį. Mokiniai edukacijos metu bus supažindinami su baltų istorija, kultūra, simboliais ir jų variantiškumu. Edukacinio užsiėmimo „Susikurk savo baltišką simbolį“ metu mokinius bus siekiama sudominti net tik ekspozicija, eksponatais, čia esančiais žaidimais, bet ir inovatyvia, kūrybiška, įtraukiančia menine veikla. Praktinėje dalyje, įtvirtindami jau įgytas žinias, mokiniai pasirinks labiausiai patikusį ir jiems priimtiną baltišką simbolį. Pasirinkę norimą dydį, pirmiausia atvaizduos jį popieriaus lape. Vėliau šį simbolį perkels ant plastikinės plokštelės išmania, nekenksminga, naujos technologijos priemone - 3D rašikliu. Nuėmus savo sukurtą simbolį nuo plokštelės ir pririšus jam virvelę, turės savo pakabutį. Ši inovatyvi priemonė leis mokiniams žaismingai eksperimentuoti, mėgautis spalvų, linijų bei formų įvairove, ugdys kūrybiškumą. Kiekvienas mokinys galės savo sukurtą pakabutį parsinešti į namus, jį pasikabinti, pasipuošti ar kažkam padovanoti. Ši edukacija suteiks galimybę ugdyti sąmoningą baltiškojo paveldo pažinimą bei jo išsaugojimo nuostatas, suponuos praeities ir dabarties sintezę.


Šiaudinių menas. Lietuvių liaudies tradiciniai sodai

Šiaudinių sodų rišimas yra labai sena ir svarbi XX a. antroje pusėje beveik išnykusi lietuvių vestuvinių apeigų tradicija. Apsilankę A. ir J. Juškų muziejuje, mokiniai susipažins su Lietuvos ir kitų šalių šiaudinių sodų istoriją, jų sukūrimo aplinkybėmis, tradicijomis, tipais ir kūrimo būdais. Edukacinio užsiėmimo metu dalyviai mokosi surišti sodą arba šiaudinio sodo elementą. Kiekvienas dalyvis išmoksta pasiruošti šiaudus, juos susikarpyti. Po užsiėmimo kiekvienas dalyvis sugeba konstruoti šiaudines figūrėles. Rišdami sodus mokiniai patirs nuostabius bendrumo ir ramybės jausmus. Kiekvienas edukacijos dalyvis pasigamins gaminį, kurį po užsiėmimo galės pasiimti ir pritaikyti asmeniniams poreikiams.


Nacionalinis M. K. Čiurlionio dailės muziejus

Šiandieninėje "snapchat'ų" ir "messenger'ių" greito bendravimo kultūroje edukacijos metu pakviesime  patyrinėti kitokio, daug lėtesnio komunikavimo tradicijas. Programos tikslas - supažindinti edukacijos dalyvius su tarpukario romantinio bendravimo tradicijomis ir jų kaita bei palyginti su dabartimi. Tai bus daroma autentiškose Istorinės Prezidentūros patalpose, kuriose įvairių primėmimų metu buvo užmegzta daugybė pažinčių. Dalyviai analizuos autentiškus žymių žmonių meilės laiškus, tyrinės laiškų rašymo vadovėlio turinį, aiškinsis kokia gėlė reiškė meilę, o kuri neapykantą. Vėliau grupėse atliks užduotis ir patys kurs laišką tarpukario stiliumi. Edukacijos pabaigoje bus surengta diskusija, kurios metu dalyviai reflektuos edukacijos metu įgytas žinias apie tai, ką  iš tarpukario  tradicijų galima būtų pritaikyti šiomis dienomis. Dalyviais patirs daug gerų emocijų, išmoks geriau komunikuoti dirbant grupėse, atskleis savo kūrybinius ir literatūrinius talentus rašant meilės laišką.

Komunikavimo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Spektaklis „Skrudžo gatvės angelai“ (Išvažiuojamoji)

Senasis šykštuolis ir niurzgalius Skrudžas kasdien skaičiuoja pinigus, verčia be atvangos dirbti savo raštininką Bobą ir niekaip nesupranta, kodėl reikia džiaugtis Kalėdomis. Anot jo, Kalėdos tėra kvailystė, kai pasijunti metais senesnis ir suvoki, kad vėl nieko neuždirbai ir nė kiek nepraturtėjai. Tačiau vieną stebuklingą naktį Skrudžo gyvenimas pasikeičia. Susitikimas su Praeities, Dabarties ir Ateities angelais atveria jo akis ir širdį, senasis bambeklis virsta neatpažįstamai geresniu žmogumi. Šviesi ir jautri Kalėdinė teatro pasaka „Skrudžo gatvės angelai“ (rež. A. Lebeliūnas) sukurta pagal D.Čepauskaitės pjesę „Skrudžas, arba diena, kai galima atverti širdį“. Tai spektaklis apie amžinas vertybes – meilę, atjautą, rūpestį, mokėjimą dalintis ir puoselėti šiltus tarpusavio santykius. Juk stebuklus kuria patys žmonės…


Ventos krašto istorija ir archeologija (7-8 kl.)

Šios edukacijos metu moksleiviai teoriškai susipažins su Ventos krašto senąja istorija, apžiūrės modernią ir įdomią Ventos regioninio parko lankytojų centro ekspoziciją, išmoks mėtyti žiemgalių ietis bei įskelti ugnį senoviniu titnaginiu skeltuvu. Ekspozicijoje yra kompiuteriniai terminalai su liečiamais ekranais, kuriuose galima pamatyti ir susipažinti su daug įdomių mūsų krašto istorijos momentų. Ši ekspozicija su jos įrenginiais yra labai geros priemonės teorinei edukacijos daliai. Teorinėje dalyje moksleiviai trumpai supažindinami su Ventos krašto priešistoriniais laikais, su čia gyvenusia žiemgalių gentimi, jos papročiais ir buitimi, su istoriniais laikais – kalavijuočių ordino įsiveržimu, kovomis su juo, Lietuvos valstybės atsiradimu, žiemgalių asimiliacija ir su vėlesne istorija. Teorinė dalis nėra vien sausas dėstymas, bet tuo pačiu ir patraukli vizualizacija. Praktinė dalis: 1. Supažindinimas su titnaginiais skeltuvais – kaip jie atrodo, iš kur kilę, kaip su jais skeliama ugnis (jei geras oras, lauke saugioje vietoje, prižiūrint mokytojui, bandoma uždegti išdžiūvusias samanas, jei blogas – viduje tik skeliamos kibirkštys, irgi saugioje vietoje). 2. Supažindinimas su žiemgalių ietimis, jų formomis, ir po to lauke ieties mėtymas į taikinį. Užsiėmime aprūpinama maksimali sauga, nes ietį vienu metu sviedžia tik vienas moksleivis, prižiūrint mokytojui. Moksleiviai šiek tiek priartės prie suvokimo, kaip atrodė gyvenimas ir buitis mūsų kraštuose ankstyvaisiais viduramžiais – kaip skiriasi ugnies išgavimas nuo dabartinio, ir kiek reikia jėgų, tikslumo bei patirties, atliekant regis paprasčiausią kovinį veiksmą – ieties metimą. Nors moksleiviai praktiškai užsiima tik su dviem įrankiais (per tiek laiko daugiau ir neįmanoma), bet tuo pačiu metu, jiems dirbant, mokytojas trumpai papasakoja ir apie kitas iki istorinio laikotarpio žiemgalių buities bei karybos ypatybes. Baigiamoji užsiėmimų dalis – klausimai, refleksija


Edukacinė programa „Lino kelias" (5 - 8 kl.)

Jonavos rajono savivaldybės kultūros centras

Naudodamiesi autentiškų įrankių kopijomis moksleiviai išbando senuosius linų darbus: karšia, kulia, mina, bruka, šukuoja, verpia. Demonstruojant video siužetus, supažindinama su linų sėjos, rovimo, mirkymo, klojėjimo darbais. Išryškinamos bendruomeninės darbų tradicijos: linarovio, linamynio, linabrukčio talkų, verpimo vakaronių paprotys. Aptariamas linų pluošto naudojimas tradicinėje kultūroje. Demonstruojami muziejaus fonduose sukaupti tekstilės rinkiniai. Sekamos sakmės „Deivės verpėjos“, „Lino kančia“, „Numirėlis ir linai". Didesnis dėmesys skiriamas jaunimo bendruomeninėms tradicijoms – patalkių vakarėliams, kuriuose jaunimas šoko, dainavo, ėjo ratelius, vaišinosi, žaidė žaidimus, sprendė jaunimo bendruomenės problemas, turėjo progą parodyti savo jėgą, vikrumą, sumanumą. Einami smagūs jaunimo patalkių vakarėlių rateliai „Pasėjau linelius“, „Linelius roviau“, „Auskim sesutės abrūsus". Pristatoma šiuolaikinio menininko - lino skulptūrų meistro Gintauto Gavenavičiaus virtuali paroda „Lino mūka". Aptariami tarptautinių netradicinės lino dailės simpoziumų darbai, inovatyvios tekstilės ir tapybos parodos „Lino magija II" darbai. Remdamiesi aptartais pavyzdžiais, mokiniai skatinami interpretuoti, taikyti įgytas žinias kūrybiniuose projektuose.


Edukacinė programa „Margučių raštai" (5 - 8 kl.)

Užsiėmimo dalyviai supažindinami su Velykų šventės kilme ir ritualais: supimosi, laistymosi ir plakimo, kiaušiniavimo, lalavimo, mirusiųjų pagerbimo, vaišinimosi tradicijomis. Pristatomos trys tradicinės margučių ornamentų komponavimo schemos. Demonstruojant video siužetų / pasakojimų „Margučių marginimas skutinėjant", „Tradicinis marginimas vašku" pristatomi tradiciniai, labiausiai Lietuvoje paplitę marginimo būdai. Aptariama margučių konservavimo technologija. Demonstruojami Jonavos rajono tautodailininkų marginti bei skutinėti margučiai. Mokiniai mokosi marginti margučius tradicine marginimo technika – išrašant margučius vašku. Dainuojamos sūpuoklines dainas „Kas pakorė sūpuoklėkes“, „Supkit mane supėjėliai“. Išryškinamos velykinės jaunimo suėjimų tradicijos. Reflektuojama fiksuojant, atrenkant, aptariant naudingus požiūrius, idėjas.


Teatro dailininkės Loretos Skruibienės inicijuota ir vykdoma programa vaikams. Gal būt jūs tas vaikas kuris svajojate pažvelgti į lėlių teatro dailininko dirbtuvę? Jeigu taip- tai ši programa kaip tik jums. Jos metu trumpai išgirsite lėlės atsiradimo istoriją ir išmoksite iš labai paprastų priemonių ir medžiagų susikurti lėlę.


LIETUVIŲ LIAUDIES MEDICINA, žinios kurios per ilgą laikotarpį buvo sukauptos ir perduodamos iš kartos į kartą, būtent liaudies medicina atsirado dar pirmykštėje visuomenėje. Lietuvių liaudies medicina yra šalies kultūros dalis, žinių apie Lietuvių liaudies mediciną galima rasti nuo 17 a., jas plačiai aprašė istorikai, etnografai, farmacininkai, gydytojai ir kt. moksliniuose darbuose. Nors Lietuvių liaudies medicinos raida ir bruožai panašūs į kitų tautų liaudies medicinas, tačiau būtent Lietuvių ji yra išlikusi daug gausesnė. Svarbu šias žinias ir toliau perduoti iš kartos į kartą, supažindinti jaunąją kartą su Lietuvos liaudies medicina, taip perduodant kultūros paveldą ir istorijos žinias.
Edukacijos metu vaikai susipažins su Lietuvių liaudies medicina, gilins savo žinias ir įsisamonins naujos informacijos. Šios edukacijos pagalba giliau pažins mūsų liaudies mediciną, atliekant kūrybines ir praktines užduotis, dalyvaujant diskusijose ir debatuose.


Dailės terapijos pasaulis: savo charakterio, emocijų ir socialinio vaidmens atradimas per piešimą

Užsiėmime mokinių sukurti kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, lavina jautrumą ir, kas svarbiausia, gydo kūną bei sielą. Kiekvienas žmogus yra menininkas, o tapyba, piešimas - efektyvūs komunikacijos būdai. Užsiėmime bus taikomi dailės terapijos principai. Dailės terapija yra meno terapijos kryptis, psichoterapijos forma, kur dailė taikoma kaip pirminis komunikacijos būdas. Todėl edukacijoje svarbus ne tik meninis rezultatas, bet ir po to sekanti refleksija, kai žiūrint į savo piešinius mokiniai atsakys į klausimus apie vidinį savęs pažinimą, emocijų pasaulį, gebėjimą bendrauti ir bendradarbiauti komandoje. Užsiėmimo metu bus tokios praktinės užduotys: „Traukinys“ – savo charakterio ir vaidmens gyvenime suvokimui. „Diagnostinis fraktalas“ – savo vidinio pasaulio pažinimui. „Noriu – Darau – Galiu“ – balanso tarp minčių, jausmų ir veiksmų suradimui. „Piešinio metamorfozė“ – bendravimui ir bendradarbiavimui komandoje. „Mano emocijų pasaulis“ (jei spėjama) – emocijų pažinimui.


Vilniaus katedra stovi vienoje seniausiai gyvenamų Vilniaus vietų. Apsilankydami šios šventovės požemiuose pažinsime ne tik pastato architektūrą, bet ir išskirtinių čia palaidotų žmonių istorijas. Specialiai paruoštose iliustracijose analizuosime pastato kaitą, spręsime užduotis, leidžiančias geriau pažinti archeologo darbą, pamatysime senuosius palaidojimus ir vieną iš seniausių freskų Lietuvoje.

Lietuvos sostinės Vilniaus ir Gedimino laiškų metai


Tai judrus komandinis užsiėmimas, skirtas žemaičių tarmei ir 19-20 a. Žemaitijos kaimo gyvenimui pažinti. Autentiškoje Žemaitijos kaimo ekspozicijos aplinkoje pagal pateiktą ekspozicijos planą ir užduotis, dalyvių komandos įmena mįsles ir atranda eksponatus, įveikia įvairias užduotis. Dalyviai susipažįsta su autentiškais darbo priemonių, gyvūnų pavadinimais, sužino įvairių įrankių, pastatų paskirtį, lavina pastabumą, išradingumą ir kūrybiškumą. Naudojami metodai: komandų varžybos, stebėjimas, diskusija, klausimai-atsakymai. Edukacinis užsiėmimas naudingas kaip moksleivių neformaliojo ugdymo elementas.


Edukacinė programa „Velykinio margučio ornamentai“ 2-5 kl. mokiniams

Šiaulių rajono savivaldybės etninės kultūros ir tradicinių amatų centras

Lietuvoje kiaušiniai marginami nuo seniausių laikų. Kasmet praėjus didžiosioms metų šventėms, senoliai suskubdavo ruoštis Šv. Velykoms, nes dažus margučiams reikėdavo pasigaminti patiems ir iš anksto. Juos ruošdavo iš ąžuolo, alksnio, šaltekšnio žievės, džiovintų dilgėlių, ramunėlių, rugiagėlių, svogūnų lukštų ir kitų aplinkui augančių augalų. Juos palikdavo subręsti, o jau vėliau natūraliu bičių vašku nurašytus kiaušinius merkdavo į šiuos dažus. Šiandien viskas paprasčiau nuvykę į parduotuvę įsigyjame lengvai paruošiamas chemines spalvas, jas sumaišome pagal instrukciją, ir viskas marginimui pasiruošta. Jei siekiate susipažinti su senosiomis kiaušinių marginimo tradicijomis, istorija,
Edukacinė programa „Kiaušinių marginimas vašku“ skirta 2-5 kl. mokiniams norintiems supažindinti su kiaušinių marginimu senąja technika - rašytiniu būdu, jo ištakomis, istorija. Taip pat, šia edukacija siekiama perduoti senąsias kiaušinių marginimo tradicijas jaunajai kartai.
Edukacijai suteikiamos visos priemonės kurios reikalingos šiai veiklai: balti (kietai virti vištos kiaušiniai), natūralus bičių vaškas, stovelis su žvake, metalinis indelis, įrankis su adatėle gale, natūralūs dažai. Edukaciją veda tautodailininkė, edukacinių programų ir etninės kultūros specialistė, puodynių ir kiaušinių margintoja senoviniais lietuvių raštais edukatorė Alina Milašienė.
Atvykę dalyviai susipažins su Šv. Velykų tradicijomis, papročiais, marginimo technikomis, spalvų reikšmėmis. Vėliau karštu bičių vašku nusirašys du kiaušinius, merks juos į natūralius dažus. Margučius dalyviai pasiims su savimi namo.
Ruoškimės Šv. Velykų  šventei kartu!


Edukacijos metu dalyviai supažindinami su piešimo priemonėmis nuo seniausiųjų laikų iki šių dienų. Bendraudami su dalininku sužino kaip pasigaminti neįprastų piešimui priemonių., Kiekvienas dalyvis sukuria paveikslą ant neįprasto popieriaus, neįprastomis piešimo priemonėmis.


Romantiškoje atmosferoje skambės devynių asmenybių meilės laiškai. Jūsų širdis palies karštas garsios XIX a. prancūzų rašytojos Žorž Sand meilės prisipažinimas,  romano „Laiškų knyga“ veikėjos Sašenkos tyra meilė, Jono Basanavičiaus ir jo žmonos Gabrielos švelnūs laiškai, jaudinantis Napoleono Bonaparto ir imperatorienės Žozefinos susirašinėjimas, pasiaukojanti Fridos Kahlo meilė, Liudviko van Bethoveno laiškai paslaptingai nemirtingai mylimajai ir Ronaldo Reigano nuoširdus išminties kupinas laiškas sūnui su tėviškais patarimais apie meilę ir santuoką. Etiudus kūno plastika apjungs pantomimos aktorė ir tango šokėjai.


Vakaras O „vakaras O“ - tai antrasis aktorių Balio Ivanausko ir Artūro Dubakos poetinis vakaras - vyksmas. (Pirmasis - visą Lietuvą apkeliavęs ,,vakaras P", pagal G.Grajausko kūrybą). Aktoriai Balys Ivanauskas ir Artūras Dubaka sukūrė unikalų poetinį reiškinį iš V. Stankaus, S. Gedos, R. Stankevičiaus, D. Grajausko, G. Grajausko, M. Vainilaičio, M. Nastaravičiaus J. Meko ir D. Kajoko eilėraščių, pačių kurtos muzikos ir netikėtų interaktyvių improvizacijų. Šiek tiek plačiau: „vakaras O“ yra poezijos, tikrų istorijų ir muzikos kompozicija. Raidė O simbolizuoja ratą, begalybę, pradžios ir pabaigos nebuvimą. Šiame pasirodyme visi segmentai sudėlioti būtent taip, kad žiūrovas panirtų į vis kito žmogaus gyvenimo etapo būsenas. Viskas prasideda nuo vaikiškų eilėraščių ir istorijų, pamažu pereina į jaunatviškus, paaugliškus eilėraščius, vėliau – dar brandesnius, kol pasiekiame mirties, išėjimo, susitaikymo temas ir pamažu vėl grįžtame prie vaikiškų eilėraščių. Pasirodyme nagrinėjamos meilės, gyvenimo prasmės ir būties temos. Šioje kompozicijoje nedominuoja vienas autorius. Pasirinkome daug įvairių kūrėjų – nuo jaunųjų, neseniai į poezijos pasaulį įžengusių iki visuotinai pripažintų klasikų. Pasirodyme kaitaliojasi lengvi ir greitai perkandami eilėraščiai su sudėtingesniais XX a. klasikų darbais. Kūrėjai ir muzikos autoriai: Artūras Dubaka Balys Ivanauskas


Lietuvių vaikų literatūroje, ypač poezijoje, dažnas ir labai spalvingas paukščio įvaizdis, ne tik sparnuočių išvaizdos
aprašymas, bet ir giesmių „įžodinimas“, pamėgdžiojimai. Vaikų literatūros muziejus yra paruošęs ypač pavasarį ir rudenį
populiarų edukacinį užsiėmimą „Paukščio giesmė poezijoje“, kurio metu pristato keliolika Lietuvoje gyvenančių paukščių – jų spalvingas nuotraukas, trumpą mokslinį aprašymą bei rašytojų L. Gutausko ir M. Karčiausko knygas su eilėraščiais, iliustracijomis, audio įrašais  plunksnuočių giesmėmis). Vaikų žinios apie giesmininkus gan ribotos, dažniausiai atpažįstami ant vienos - dviejų rankos pirštų suskaičiuojami paukšteliai, neskiriami jų balsai. Kai žinios pateikiamos integruojant kelis dalykus, šiuo atveju –zoologiją, literatūrą, dailę bei fotografiją - smegenys daug geriau įsisavina informaciją, tuo pačiu ugdoma vaiko meilė gamtai, atsakomybė už ją, patiriamas pasitenkinimas klausant poetinės kalbos, o ne tik moksliniu stiliumi pateiktos vadovėlinės informacijos. Įspūdingiausia šios edukacijos dalis – audio įrašų su giesmėmis klausymas ir bandymas atkartoti jas poetų bei savais žodžiais – pamėgdžiojimais, kurių rašytojai ir folkloras prikaupę pačių įvairiausių, skambiausių, netikėčiausių. Klausydamiesi paukščių giesmių žmonės ieškodavo žodžių, kad galėtų juos pamėgdžioti. Kiekviena ausis juos išgirsta skirtingai, bet yra nusistovėję garsažodžiai kiekvieno skleidžiamam garsui.
Taigi tikslas - populiarinti poeziją, kaip literatūros rūšį bei patraukliai suteikti informacijos apie Lietuvos sparnuočius.
Žaisminga forma, tinkama šio amžiaus grupės mokiniams, padės geriau suvokti poeziją ir poetinio įvaizdžio sąvoką, mokys raiškiai skaityti eiliuotą tekstą, ugdys atsakomybę už gamtos saugojimą ir tausojimą.


Regėjimo galia ir optinis menas spirografu

Jūsų laukia įdomioji pamoka apie vieną iš paslaptingiausių jutiminių organų - akis. Ar dažnai susimąstote, koks nepaprastas stebuklas yra regėjimo galimybė? Kiek tūkstančių atspalvių galime matyti ir kodėl dažnai dangumi plaukiančiame debesyje įžvelgiame gyvūnų formas? O kaip jaučiasi visiškoje tamsoje gyvenantys aklieji ir kaip jie skaito knygas? Kviečiame į akis pažvelgti atidžiau, išgirsti įdomių faktų apie regą, pabandyti perskaityti Brailio raštą, įmintį mįslę kas mato - akys ar smegenys. Liedami akvarėlę kursite atsitiktinius objektus, į kuriuos pažvelgsite pasitelkę vaizduotės galią. Susipažinsite su optinėmis apgaulėmis, patys kursite optinį meną naudodami spirografus.


Interaktyvus spektaklis „KGB tardymo ypatumai“

Tai istorijos pamoka – spektaklis, kurios metu lankytojai bus tardomi KGB kabinete. Jau spektaklio pradžioje „sulaikytieji“ patenka į akistatą su „tikru“ KGB tardytoju. Patekus į tardytojo kabinetą, jau pati aplinka priverčia jaustis nejaukiai: grotuotas langas, į akis nukreipta lempa, ginklas ant stalo... Kiekvienas tardomasis savo kailiu patirs sovietų saugumiečių patyčias, smurtą, verbavimą, bus mokomi sovietinių lozungų, pažinti „naują“ istoriją. Po tardytojo bandymų iškvosti norimą informaciją ar bandymo užverbuoti, „sulaikytasis“ uždaromas į kamerą, kurioje būnant galima girdėti už sienos sklindančias aimanas, tardytojų smūgius... Prieš tai, kiekvienas dalyvis supažindinamas su taisyklėmis, sutikdamas su jomis – pasirašo sutikimą. Po šio interaktyvaus spektaklio kiekvienam dalyviui suteikiamas specialus pažymėjimas su paties nuotrauka. Spektaklis nerekomenduojamas silpnų nervų ar sergantiems klaustrofobija žmonėms!


Edukacija „Teatro elementai pagal Aristotelį“

O kaip teatrą įsivaizdavo ir matė Aristotelis...?
„Teatro elementai pagal Aristotelį“ - tai interaktyvi pamoka, kurioje mokiniai žaidybinėmis priemonėmis susipažins su teatro pasauliui aktualia Aristotelio asmenybe ir praktiškai išbandys šio filosofo siūlomus elementus, reikalingus kokybiškam teatro spektakliui sukurti. Aktorė Kamilė Galkutė pirmoje edukacijos dalyje pasidalins audiovizualiniu filmuku apie šešis Aristotelio teatro elementus (siužetas, charakteriai, dikcija, mintis, vaizdas, daina). Antrojoje edukacijos dalyje elementai mokinių ir aktorės  bus išbandyti praktiškai: mokiniai žais aktorinius žaidimus, išbandys butaforines žaidybines kaukes ir išbandys tokį teatrą, kuriuo Aristotelis būtų patenkintas.
Edukaciją vedantis asmuo – aktorė Kamilė Galkutė. Aktorė baigė Lietuvos muzikos ir teatro akademijos vaidybos bakalauro studijas (2018 m.) bei teatro meno magistro studijas (2020 m.). Aktorė dirba Juozo Miltinio dramos teatre, vysto nepriklausomus projektus ir dalyvauja edukacinės krypties veiklose.


Norite išmokti novatoriškai kurti trimačius objektus? Ieškote alternatyvų 3D spausdintuvui? Tuomet naujasis įrenginys – 3D rašiklis – pavers Jūsų svajones realybe. Jis nereikalauja specialaus pasiruošimo ar sudėtingos programinės įrangos, eksploatacijos procesas yra labai paprastas ir intuityvus. Pakaks kelias valandas pasitreniruoti, ir nauja meno forma bus visiškai įsisavinta. Su juo galite rašyti ne tik ant lygaus popieriaus lapo, bet ir ore. Rašimui naudojamas saugus ir netoksiškas plastikas, kuris sušyla viduje, o rašymo metu išstumiamas į išorę, kur greitai sukietėja ir sukuria trimatį modelį. Rašiklį labai patogu laikyti rankoje jo ergonominės formos dėka. Rašiklio populiarumas su kiekviena diena vis didėja, ir tai suprantama, nes jo panaudojimo galimybės skaičiuojamos dešimtimis.


Kokia pirma mintis šauna į galvą išgirdus sąvoką „kūrybinis rašymas“? Feisbuko įrašai? Tinklaraščių tekstai? Laiškas draugui? Dienoraštis? Knygos? Kūrybingai pašyti galima daugybę dalykų, tačiau kūrybinis rašymas yra tai, kas kyla iš vaizduotės, kam suteikiama tam tikra forma. Kūrybiškai rašyti gali kiekvienas, nes kiekvieno iš mūsų galvoje verda tūkstančiai istorijų: tų, kurios nutiko mums, tų, kurios ištiko mūsų draugus ir pažįstamus. Visas jas galime papasakoti, o jei galime papasakoti, galime ir užrašyti. Viena iš technikų, kuri padeda, – įvairūs laisvojo rašymo metodai. Vienas iš variantų – tiesiog konkretų laiką stengtis užrašyti, kuo daugiau minčių, jų nevertinant ir nefiltruojant. Kas yra taip bandęs rašyti, žino, kad sudėtingiausia yra nevertinti rašomos minties. „Kūrybinio rašymo dirbtuvės“ skirtos visiems, norintiems išbandyti savo rašymo gebėjimus. Galbūt kaip tik tu po 10 metų būsi garsiausias Lietuvos rašytojas?


Komedijos „Amerika pirtyje“ repeticijos Grinių namuose

Atėjusius į edukacinį renginį moksleivius pasitinka  K.Griniaus žmona Joana Pavalkytė - Griniuvienė ir režisierius Pijus Grigaitis. Vaidybine forma pateikiama komedijos "Amerika pirtyje" atsiradimo istorija ir organizuojamos repeticijos. Edukacijos metu moksleiviai įtraukiami į spektaklio  kūrimą: jiems išdalijami tekstai, personažai kartu su mokiniais paruošia spektaklio dekoracijas ir pasirinktinai suvaidina keletą scenų. Pasibaigus repeticijoms, mokiniams pravedama ekskursija po muziejaus ekspozicijas, kurios metu papasakojami svarbiausi  K.Griniaus biografiniai faktai.


Optinės išdaigos ir apgaulingi paveikslai

Dailininkai – tikri iliuzionistai. Jie kuria erdvės įspūdį ten, kur plokščia, gali pradžiuginti ar nuliūdinti vien tik spalvų deriniais, skatina į pasaulį pažvelgti kitaip. Per užsiėmimą pabandysime perprasti dailininkų gudrybes, „demaskuoti“ tapybos burtus ir pratęsti paveikslą, matydami tik mažą jo fragmentą.


Kviečiame kartu su aktore Onute Gudaityte pasinerti į magišką ir paslaptingą grimo pasaulį. Užsiėmimo metu pamatysite,
kaip grimo pagalba aktorius neatpažįstamai pasikeičia; sužinosite, nuo kada teatre naudojamas grimas, koks jis buvo anksčiau
ir dabar; susipažinsite su skirtingomis tautų grimo tradicijomis. O smagiausia tai, kad patys galėsite pabandyti nusigrimuoti –
virsti dievybe, gyvūnėliu arba per kelias minutes tapti seneliu ar močiute. Edukacijos tikslas – supažindinti su teatrinio grimo
pasauliu bei jį išbandyti.


MANO MEILĖS KALBŲ PASAULIS PER M.K. ČIURLIONIO KŪRYBOS ATSPINDĮ (PANAUDOJANT MENO TERAPIJOS EDUKACIJOS METODUS) 9-12 KL.

VšĮ Vaikų ir jaunimo visapusiško lavinimo centras

Kūrybinė edukacija „Mano meilės kalbų pasaulis per M.K. Čiurlionio kūrybos atspindį“ (panaudojant meno terapijos edukacijos metodus) leidžia kiek kitaip prisiliesti prie įžymiojo Lietuvos menininko M.K.Čiurlionio kūrybos: skaitant jo meilės laiškus mylimajai Sofijai, apžvelgiant tuo laikotarpiu kurtus jo paveikslus bei klausant muzikos kūrinių, juos savaip interpretuojant ir asmeniškai atspindint savo vidinį pasaulį – emocijas ir jausmus. Meditatyviai prisiliesdami prie Čiurlionio laiškų, dailės bei muzikos kūrinių, stebime savo jausmus – „kokia meilės kalba aš kalbėčiau savo mylimajai/mylimajam?”, „ar drąsu taip atvirai reikšti savo jausmus?”, „kaip tai veikia mane?“. Taip kviečiame jaunuolius tyrinėti kūrinius per asmeninę emocinę patirtį ir leisti savo vidiniam pasauliui atsispindėti taip, kaip patys jį jaučia ir supranta, taip kartu mokantis pažinti save bei kitus. Edukacijos metu jaunuoliai klausys vieno laiško ištraukos, patys skaitys keletą laiškų, rinks citatas, frazes ar tik atskirus žodžius, pagal kuriuos patys parašys laišką. Laiško rašymas nebus tradicinis - tam naudosime kūrybinio rašymo bei dailės terapijos metodus. Edukacijos pabaigoje, pasitelkiant įvairias kūrybinės raiškos priemones – dažus, pieštukus, anglį, pasteles ir pan. – savo laišką pavers į savitą meno kūrinį. Svarbu pastebėti, kad nereikia jokių meninių gebėjimų – kurti ir savo vidinį pasaulį atspindėti gali kiekvienas mokinys! Edukacijoje stebimi ir patyriminiškai interpretuojami šio autoriaus laiškai mylimajai dailės bei muzikos kūriniai įkvėps mokinius kurti bei daugiau pažinti save patį, lavinti save kaip kūrybingą, laisvą, emociškai pažinią bei besididžiuojančią iškiliais Lietuvos kūrėjais asmenybę. Po edukacijos mokinys: -Susipažins su M.K. Čiurlionio laiškais mylimajai Sofijai -Prisilies prie emocinio raštingumo pagrindų -Supras, kaip galima kūrybingai atspindėti ir išgyventi rašytinį ar meno kūrinį per savo emocijas ir jausmus -Patirs kūrybinį džiaugsmą -Atsipalaiduos ir pailsės


Kultūrinė edukacinė programa - ekskursija „Vilniaus legendų skrynia“ Kiekvienas miestas ir miestelis turi savų legendų,
padavimų. Vilniaus miestas ne išimtis. Vienos Vilniaus legendos sukelia baimę ir siaubą, kitos žavi nuostabiomis meilės
istorijomis lyg Šekspyro dramose. Nedaug yra miestų Lietuvoje, kurie turėtų tiek padavimų, legendų ir mistinių pasakojimų,
kaip Vilnius. Jo legendos – miesto istorijos dalis, įkvepianti menininkus kūrybai, o kitiems sukelianti jausmų įvairovę. Bemaž
su kiekvienu kalnu, su kiekvienu senesniu namu ir bažnyčia yra susijęs vienoks ar kitoks istorinis padavimas. Pakeliui nuo
Gedimino kalno iki Aušros vartų išgirsite daugybę legendų, apie meilę, slibiną ir ne tik Tvardovskio stebuklus, sukurtų prieš
kelis šimtus metų ir perduotų iš lūpas į lūpas iki mūsų dienų: Edukacinės ekskursijos tikslas ugdyti mokinių tautinį tapatumą,
pažinti ir vertinti Lietuvos tautinę kultūrą. Suprasti kokie istoriniai įvykiai, tikėjimai, papročiai, apeigos ir bendravimas su
gamta lėmė įvairių legendų, pasakų, padavimų kūrimą. Pažinti ir suvokti liaudies kūrybą, tradicinę kultūrą, jos ypatybes ir
raidą, ugdyti atsakomybę dėl savo tautos ir Lietuvos etnokultūrinio paveldo vertybių likimo, jų puoselėjimo ir išsaugojimo
ateinančioms kartoms. Ekskursijos metu mokiniai įtraukiami į edukacinius, teminius žaidimus, padedančius gyvai tyrinėti
miestą, juos supančią aplinką ir smulkias jos detales. Mokiniai skatinami domėtis miesto istorija, vertinti ir saugoti Lietuvos
kultūros paveldą, liaudies kūrybą, puoselėti tradicijas savo šeimose, bendruomenėse, kūrybiškai pritaikyti savo etnokultūros
žinias ir gebėjimus gyvenime

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Kauno tautinės kultūros centro edukacinėje erdvėje mokiniams pristatoma edukacija „Vidury dvaro žydi grūšelė“. Mokiniai supažindinami su augalų semantika mūsų kultūroje, pristatoma augalų svarba archajinėje sampratoje. Augalų svarba kalendorinėse šventėse, augalų simbolika tautodailėje. Mokinių kultūrinio akiračio plėtimas prisidės prie patriotiškumo ugdymo ir labiau sustiprins kultūrinį žingeidumą savo tautos kultūrinėmis vertybėmis. Edukacijos praktinėje dalyje mokiniai individualiai pasidarys atspaudą. Mokiniai galės pasirinkti vieną iš penkių Lietuvos etnografinių regionų, kuriems yra būdingi tam tikri Gyvybės medžio arba kitaip Pasaulio medžio bruožai. Puikiai praleistas laikas su bendraamžiais, tautosaka ir tautodaile, naujų meninių idėjų įgyvendinimas.


Kumštis prieš pirštą: sambūrio anatomija

Ar sutinki, kad kompanijoje smagiau? Tačiau ar susimąstei, kad būti tarp panašių į save – esminė žmogaus egzistavimo sąlyga? Kartu mes dalinamės patirtimi, siekiame tikslų, išbandome idėjas, mėgaujamės emociniu kontaktu, įgyjame daugiau drąsos ir galių. Tautos žadintojas Jonas Šliūpas šiandien mus patikintų, kad ir Lietuvos valstybė gimė dėl to, kad susitelkėme ir veikėme išvien. Jis, vienas pirmųjų lietuviškų visuomeninių organizacijų steigėjų, vadovavosi nuostata, kad susibūrę tampame lyg kumštis. Bet galbūt kumštis negali to, ką gali pirštas? Išbandykime kartu!

Edukacinis užsiėmimas leis jo dalyviams patirti net keletą eksperimentų. Pirmasis kvies susimąstyti, kaip jaučiasi į kone beviltišką situaciją pakliuvęs žmogus, kuris, norėdamas įveikti jam kilusias kliūtis, yra priverstas be išlygų pasitikėti  bičiulių pagalba. Antrasis kvies sužaisti simuliacinį sambūrio kūrimo žaidimą, kurio kulminacija taps kūrybiškas gimusios draugijos pristatymas. Tuo tarpu refleksijos metu sužinosite apie  neišvengiamai jus ištikusį paradoksą, priversiantį kitu žvilgsniu pamatyti kasdienį bendravimą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Nuo žaidimo prie pažinimo – tokiu smagiu būdu šiame kultūrinės edukacijos užsiėmime 5–6 kl. mokiniai susipažins su gana sudėtinga XIX a. ir XX a. Lietuvos ir pasaulio istorija. Nors mokykloje šių istorijų mokomasi atskirai, tačiau naujoje Istorinės Prezidentūros ekspozicijoje mokiniai patirs, kad viskas susiję ir kad daugybės pasaulio istorinių figūrų pėdsakus galima apčiuopti čia, Lietuvoje: nuo carų, kaizerių, iškilių karvedžių iki žymių dailininkų ar net Popiežiaus! Užsiėmimo dalyviai mokysis savarankiškai ieškoti ir suprasti informaciją, skaityti nuorodas, analizuoti garso ir vaizdo medžiagą. Ekspozicija „Rūmų istorijos“ ir interaktyvus žaidimas „Lydekai paliepus“ leis patirti komandinio darbo džiaugsmus, išbandyti dar daugiau pojūčių (lytėjimo), suprasti, kaip jaučiasi nematantis žmogus ir kaip vienų pojūčių nebuvimą galima pakeisti kitais. Daug naujų patirčių pavers mokymo(si) procesą maloniu potyriu.


Tai vaikų kūrybiškumą skatinanti edukacija, kurioje per žaidimą į darnią visumą sujungiamas mokymosi procesas ir kūrybinio mąstymo lavinimas. Edukacijos metu, vaikai pamatę pora praktinių pavyzdžių kaip galima raidę paversti iliustracija, bandys patys pirmąją savo vardo raidę paversti piešiniu. O raidžių ir skaičių pažinimo ir įtvirtinimo įgūdžius gerins bandydami atpažinti dekoratyviniuose piešiniuose paslėptus skaičius ir abėcėlės raides bei iš jų sudėliodami žodžius.

Pažinimo kompetencija; Komunikavimo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Spektaklis " Čiurlionio pasaka" išvažiojamasis

Alytaus miesto teatras atveria duris dar mažai Lietuvoje pažįstamam šiuolaikinės klounados žanrui ir kviečia į spektaklį vaikams „Čiurlionio pasaka“. Spektaklį apie žymųjį dailininką ir kompozitorių Mikalojų Konstantiną Čiurlionį kuria šio žanro Lietuvoje pradininkas, režisierius Žilvinas Beniušis.
Spektaklio epicentre – pats Čiurlionis, apie kurį pasakoja jo dukra Danutė, gimusi beveik tuo pat metu, kuomet Čiurlioniui teko išeiti iš šio gyvenimo. Ji apie Čiurlionį pasakoja lyg kurdama pasaką, pilną ryškių veikėjų ir stebuklingų su tikrove (bei kūryba) susijusių įvykių. Visas veiksmas vyksta dailininko studijoje, kuri tampa jo gyvenimo ir fantazijos vieta.
Komiška ir kartu stebuklinga atmosfera kuriama aiškios fizinės vaidybos ir magiškos scenografijos, susijusios su menininko tapybos darbais, dėka. Spektaklyje Čiurlionis vaizduojamas kaip linksmas čapliniškas herojus, plačia širdimi, nuolat įsiveliantis į komiškas situacijas. Jo gyvenimas – tarsi cirko pasirodymas, kuriame niekada netrūksta truputį magiškų elementų.
Spektaklis skirtas vaikams nuo 6 metų ir visai šeimai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Kultūrinė edukacija vyksta autentiškame Žemaičių kaimo muziejuje. Tarsi laiko mašina nusikėlę į XIX a. pab. - XX a. pr. kaimą mokiniai teoriškai ir praktiškai pažįsta kaimo buitį, gyvenimo, darbo ir namų apyvokos įrankius, reikmenis, suvokia jų reikšmę ir vertę tuometinio žmogaus gyvenime. Taip pat pastebi autentišką skrynių, baldų, darbo įrankių dekorą, aiškinasi jų simbolių reikšmes ir paskirtį.


SIMBOLIS, LIUDIJANTIS ŠLOVĘ: MONOGRAMOS KŪRIMO DIRBTUVĖS

Nacionalinis muziejus Lietuvos Didžiosios Kunigaikštystės valdovų rūmai

Daugelį amžių valdovai naudojo monogramas kaip ypatingo statuso ir pasididžiavimo simbolius. Monogramos buvo dedamos ne tik ant įvairių daiktų, baldų, pinigų, bet ir puošdavo rūmų interjerus. Nuo visoje Europoje paplitusios monogramų mados neatsiliko ir Lietuvos valdovai. Monogramas su Žygimanto Augusto inicialais galima rasti ant koklių bei rombo formos stikliukų, puošusių langus. Tokią pat stiklo formą naudosime ir mes, kurdami savo monogramą praktinėje šio užsiėmimo dalyje. Per užsiėmimą sužinosime, kuo skiriasi monograma nuo inicialų, ieškosime meninės raiškos būdų, kaip sukurti unikalią, akį patraukiančią ir savininko individualumą atspindinčią monogramą.Užsiėmimas parengtas atsižvelgiant į pagrindinio ugdymo istorijos, meninio ugdymo ir technologijų programas


Edukacinis užsiėmimas „Komiksų dirbtuvės“ virtualiai

Šiaulių miesto savivaldybės viešoji biblioteka

Siekiama, kad (1) vaikai, susipažinę su komiksų įvairove, išlaisvintų savo fantaziją ir išmoktų sukurti savo personažą (super herojų), pasakojantį istoriją komiksų kalba; (2) aptariant komiksų kūrimo iššūkius ir galimybes, pristatant sukurtus darbus, vaikai lavintų savo kritinį mąstymą, mokytųsi kūrybiškumo; (3) kuriant komiksus, susipažintų su komiksų medijos unikalumu, populiarinama literatūra, domėtųsi jos skaitymu, lavintų savo kultūrinį sąmoningumą; (4) būtų organizuojamas prasmingas vaikų laisvalaikio užimtumas, informacinio ir skaitmeninio raštingumo lygio augimas, prisidedant prie kūrybingų asmenybių ugdymo, įvairių visuomenės problemų sprendimų ir socialinės integracijos. Komiksų dirbtuvių metu mokiniai susipažins su skirtingų šalių komiksų istorija ir media ir konkrečiais pavyzdžiais. Patys kurs komiksus apie super herojus ir pristatys savo sukurtas idėjas. Susipažinę su komiksų kultūra, išmoks pastebėti kultūrinius įvairių šalių skirtumus, panašumus, esančius komiksuose, interpretuoti ir atskleisti gilesnes kūriniuose perteikiamas idėjas.


Pagrindinis edukacijos tikslas - papildyti bendrąsias ir specialiąsias žinias, skatinant kūrybišką mokinių veiklą pagaminant dirbtinę ekosistemą-mikrokosmą. Uždaviniai: - susipažinti su teorine medžiaga kas yra mikroskosmas, kaip jis gaminamas; - pasitelkiant gamtines medžiagas, inovatyviai motyvuojant mokinius veikti kūrybiškai ir lavinant mokinių vaizduotę sukurti savo mikrokosmą stiklainyje; - aptarti ir pristatyti klasės draugams mikrokosmo gaminimo eigą, naudotas priemones ir įsivertinti kaip pavyko darbas.
Pirmiausiai mokiniai išklauso trumpą teorinį įvadą kas yra mikrokosmas, kaip jis gaminamas. Išklausę teoriją mokiniai generuoja savo idėjas, kritiškai mąsto ir kelia aktualius klausimus. Įžvelgia sąsajas, tarp išklaustytos teorijos ir praktiškai išreikškia savo kūrybines idėjas - kiekvienas pasigamina savo norimą mikrokosmo modelį. Edukacijos pabaigoje mokiniai skatinami reflektuoti savo patirtis, atliekant trumpą reflektavimo žaidimą, prisitaikant prie kiekvieno mokinio poreikių ir galimybių.
Edukacijos metu patiriamos teigiamos emocijos leidžia plėtoti mokymosi mokytis kompetenciją, suteikiant naujų žinių ir įgyjant naujų patirčių. Per veiklas ugdoma savivertė ir motyvacija, pasitikėjimas savimi ir pasitenkinimas savo darbu. Edukacijos metu ugdomi socialiniai įgūdžiai: gebėjimas dirbti individualiai bei komandoje, bendrauti ir bendradarbiauti. Formuojamas / atskleidžiamas savitas, naujas požiūris, įgalinama savarankiškai reikšti savo idėjas, skatinama saviraiška ir savarankiškumas. Leidžia atpažinti ir susieti naujai įgytas patirtis su turimomis formaliojo ugdymo žiniomis ir įgūdžiais.


Kultūrinė edukacinė programa – ekskursija „Nepažintas Žvėrynas “ Neries kilpos apjuostas Žvėrynas žavus ramybe ir
žaluma, istorine praeitimi, išskirtiniu kultūros paveldu, paslaptingomis istorijomis ir religinėmis mįslėmis. Vaikščiodami
tyliomis gatvelėmis, nužersime dulkes nuo Žvėryno praeities, prisiliesime prie senosios medinės architektūros statinių,
ieškosime atsakymų į klausimus: Ar išliko senųjų savininkų Radvilų, Vitgenšteinų pėdsakai ? Kas sieja Žvėryną ir Rygą?. Ką
byloja hebrajiškas įrašas karaimų kenesos kertiniame akmenyje? Kaip su Žvėryno Znamenskaja cerkve susijusi stebuklingoji
Kursko Dievo Motinos ikona. Programos metu sudomins judėjų maldos namai, seniausia veikianti miesto vaistinė, pirmosios
Vilniaus radijo stoties būstinė... Atskleisime Žvėryno savitumą miesto kontekste – specifinę šio rajono atmosferą ir
architektūrą, istorinę religijų įvairovę (stačiatikiai, karaizmo išpažinėjai, judėjai, katalikai), Žvėryno bendruomenės
pastangas saugoti rajono architektūrinį paveldą. Programa skatina domėjimąsi Vilniaus istorija bei kultūra; skatina pažinti
įvairių religinių konfesijų kultūrinį paveldą bei vertinti senąją medinę architektūrą; ugdyti supratimą apie paveldosaugos
svarbą. Edukacinės programos -ekskursijos metu su Žvėryno istorija susipažinsime per gyvus, intriguojančius, dramatiškus
arba linksmus epizodus, per sąsajas su žymių, nusipelniusių žmonių vardais. Užduotys greitam apmąstymui ir atsakymui
skatins įsitraukti į turinį. Programos metu iliustracijoms naudojamos senos nuotraukos ir planai, herojų portretai. Edukacinės
programos turinys ir forma pritaikyta pagal amžiaus grupę.


Kėdainių rajono savivaldybės Mikalojaus Daukšos viešoji biblioteka

Šimtametės iki šių dienų nepakitusios amatų tradicijos atskleidžia mūsų tautos identitetą. Siuvinėjimo kilmė datuojama apie 5000 metų pr. Kr. Rašytiniai šaltiniai byloja, jog šio amato šaknys – Rytuose. Vienas amatų yra siuvinėjimas. Siuvinėjimas kryželiu buvo populiarus visais laikais. Šiandien juo domisi vis jaunesni žmonės. Siuvinėjimo nauda didžiulė, nes: visos mintys sutelkiamos į siuvinėjimo procesą, todėl lengva atsipalaiduoti; ugdomas kūrybiškumas, nes kyla daug kūrybinių idėjų kaip dekoruoti namus, drabužius ar kitaip realizuoti savo darbus; mažinamas stresas, nes susikoncentravimas ir atsipalaidavimas užkerta kelią bet kokioms neigiamoms mintims; gerina smegenų veiklą ir lavina atmintį, nes siuvinėjant dirba akys, abi rankos, o taip pat ir abu smegenų pusrutuliai; ugdoma kantrybė ir disciplina; kuriamos unikalios rankų darbo dovanos.
Siuvinėjimas – tai užsiėmimas, kuris ramina, leidžia kūnui atsipalaiduoti ir pailsėti bei neleidžia nuobodžiauti. Edukacinės veiklos „Paslaptingais adatos pėdsakais“ metu mokiniai sužinos apie siuvinėjimo amatą, mokysis siuvinėti kryželiu ir kurs knygų skirtukus. Bibliotekoje mokiniai turiningai, įdomiai ir šauniai praleis laiką, kuris paliks neišdildomus įspūdžius.
Veiklos programa: susipažinimas, PowerPoint pateiktis „Siuvinėjimo amatas“, individuali veikla „Knygos skirtuko siuvinėjimas“, žaidimai, mokinių apdovanojimai atminimo dovanėlėmis, veiklos refleksija.
Edukacijos išskirtinumas – mokiniai susikurs unikalias rankų darbo dovanos. Veiklos turinyje atsižvelgta į specialiuosius ugdymosi poreikius turinčius mokinius ir užtikrinama šių mokinių dalyvavimo galimybė ir įsitraukimas.

Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Kuršių vėtrungės – istorinės vėtrungės, jomis buvo žymimi ir puošiami Kuršių marių pakrančių gyvenviečių žvejų laivai – kurėnai. Tiksliai paaiškinti kiekvieną vėtrungės simbolio reikšmę labai sunku. Tai buvo žvejo fantazijos kūrinys ir dažnai tik jam vienam buvo žinoma jo reikšmė. Edukacijos metu būsite supažindinti su kuršių vėtrungių ir kurėnų istorija, simbolių bei spalvų reikšmėmis, gamybos procesu. Užsiėmimo metu kiekvienas dalyvis gaus po medinį vėtrungės maketą su magnetu, jį dekoruos savo norimomis spalvomis, kuriose atsispindės jų kūrybiškumas ir nuotaika. Šis unikalus suvenyras – įdomi dovana artimui ar sau pačiam. Užsiėmimo dalyviai sukurtą vėtrungę pasiima atminčiai


Anykščių rajono savivaldybės Liudvikos ir Stanislovo Didžiulių viešoji biblioteka

Edukatorius edukacijos dalyvius supažindins su knygų įdomybėmis, apžvelgs ženklų ir rašto atsiradimą, rašymo medžiagas, knygų įrišimą ir fabrikinę knygrišystę, papasakos apie spaudos išradimą. Pristatys įdomiausias lietuvių legendas, padavimus, mitus.
Edukacijos pabaigoje dalyviai kuria legendą apie Istorijų dvarelį, gamina knygelę ir ją iliustruoja.
Edukacijos dėmesio centre – didžioji Anykščių legendų knyga.


ATIK ESUP studija siūlo dvi studijų programas: DJ ir Muzikos produkcijos, kurios yra sudarytos iš trijų pakopų – pradedančiojo, pažengusio ir įgudusio, dėl ko kiekvienas nesunkiai atrasite sau tinkamiausią užsiėmimą pagal jau turimas ar norimas įgauti žinias.  Tai puiki proga, sužinoti plačiau apie muzikos industriją, sužinoti kaip valdyti aparatūrą, kurti bei sujungti melodijas, lavinti kūrybiškumą bei atskleisti save per muziką. Nauji gebėjimai leis kurti ir dalintis muzika su visu pasauliu.


Ne visi vaikai ir suaugusieji pažįsta vaistinius augalus, žino jų vertingąsias savybes bei naudojimo galimybes grožio, sveikatos ir kitais tikslais. Todėl norime pakviesime pakeliauti po paslaptingą žolynų pasaulį – supažindinsime kuo naudingos vaistažolės, kaip jas rinkti, laikyti, naudoti bei pasigaminti žolelių arbatą. Susikursite vaistažolėms laikyti tinkamą lininį maišelį, dekoruotą liaudies ornamentais. Įgytas žinias įtvirtinsime komandiniame žaidime, kuriame reikės ne tik atidumo, priskiriant žolynų pavadinimus prie tam tikrų augalų, bet ir pasitikrinti skonio receptorius, degustuojant skirtingų žolelių arbatas.


Dviejų pamokų kino edukacija vaikams ir jaunimui skirta ugdyti kūrybiškumą ir savęs pažinimą. Edukacija skirta išlaisvinti jaunimo potencialią išreikšti save, ugdyti įgudį vertinti ir pastebėti grožį ir įdomius dalykus kasdienybėje. Per kino pagrindų pažinimą, vaikai ir jaunimas lavins individualius gebėjimą ir savęs išraiškos formas kalbėti apie tai, kas jiems yra svarbu. Per video filmukų kūrimą, dirbtuves ir diskusijas vaikai tyrinės, kas jiems yra svarbu jų gyvenime ir pasaulyje, ir kodėl yra svarbu tai išreikšti.  Kūrybiškumas, kritinis mąstymas, vertybės ir idėjos bus individualiai išreiškiami naudojant visiems prieinamas šiuolaikines technologijas, kuriant trumpus filmus ir ugdant naujus video kūrimo, idėjų generavimo, saviraiškos sugebėjimus.
Pirmą pamoką vaikai dalyvaus savo kūrybiškumo atradimo dirbtuvėse bei susipažins su šiuolaikiniais video kūrimo ypatumais, kameros darbu ir jau su naujomis žiniomis atliks užduotis porpoje. Antros pamokos metu jaunuoliai tyrinės video ir filmų pavyzdžius iš režisieriaus kėdės. Rašymo dirbtuvių metu, dalyviai tyrinės, kas jiems labai svarbu gyvenime ir tai papasakos kuriant savo individualų filmą – atliekant kūrybinę užduotį „Pagauti kasdienybę”.


Kalvystės edukacinis užsiėmimas „Metalo magija“

Edukacinio užsiėmimo metu dalyviai apsilankys Kalvystės studijoje „Malūno kalvė“, kuri įkurta veikiančiame vandens malūne. Čia sužinos Lietuvos kalvystės ir metalo gavybos istoriją, susipažins su metalo dirbinių ekspozicija, kurioje seniausi eksponatai - metalo apdirbimo įranga ir archeologiniai radiniai siekia XV amžių. Šalia istorinių eksponatų – ir šiuolaikinės meninės kalvystės skulptūros bei modernūs metalo apdirbimo įrenginiai, su kuriais dalyviai susipažins ir galės išbandyti praktikoje: kaitins metalą bei kals nesudėtingos formos kalvišką dirbinį.


Meno terapija pagrįsta supratimu, kad mūsų kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, nuteikia pozityviai. Užsiėmimų tikslas – suteikti dalyviams teigiamų emocijų, pasitelkiant meno terapiją. Uždaviniai – skatinti kūrybiškumą, atskleisti mokinių meninės raiškos gebėjimus, lavinti estetinį skonį, mokyti atsipalaiduoti atliekant kūrybines užduotis. Edukacinio užsiėmimo metu dalyviai tampa kūrėjais. Jiems pateikiamos kūrybinės užduotys ir priemonės – natūralios medžiagos tokios kaip druska, smėlis bei pagalbinės medžiagos – popierius, flomasteriai. Ši veikla nereikalauja gebėjimų piešti. Užsiėmimuose vyksta nenuspėjamas žaidimas dailės priemonėmis bei technikomis. Siekiama pažinti save, o ne sukurti vertingą darbą. Numatomas rezultatas – paveikslas, kurį dalyviai pagal tam tikras instrukcijas ir technikas atliks iš pradžių individualiai, bei vėliau komandose, bandydami suvokti savo bei kitų jausmus ir nuotaikas.


Pokario partizanų gyvenimas miške, bunkeriuose, kartais atrodo nerealus, egzistuojantis tik pasakojimuose, kino filmuose. Tikrai sunku suvokti, kad galima net kelerius metus išgyventi miško stovyklose, požeminiuose bunkeriuose, įrengtuose netikėčiausiose vietose. Kyla klausimas, ką jie valgė, ar prausėsi, ar valė dantis, pagaliau kur atlikdavo gamtinius reikalus? O kas jiems įrengdavo tas slaptavietes, iš kur jie gaudavo uniformas, ginklus, šaudmenis, kas aprūpindavo tvarsliava, vaistais? Aktuali ir dabartinių Ukrainos kovotojų kasdienybė. Tuos ir kitus kylančius klausimus aptarsime šios edukacinės programos metu.